Қирғиз-тожик чегарасида тўқнашувлар содир бўлди – Газета.uz\nLotinchada 29 апрель 2021, 12:32 Жаҳон\n28 апрель куни Тожикистон ва Қирғизистон чегарасида тўқнашувлар содир бўлди. Чегарадаги қишлоқлар аҳолиси ўртасидаги зиддият бир кун олдин Головной сув тақсимлаш пунктида бошланган. Эрталабгача у очиқ тўқнашувга айланган. Тўқнашув иштирокчилари бир-бирларига тош отгани, бир неча маротаба ўқ узилгани айтилмоқда.\nТожикистон томони Қирғизистоннинг Боткен вилояти Кўк-Тош қишлоғидаги «Головной» сув тақсимлаш пункти ёнидаги электр устунига видеокамералар ўрнатишни бошлагандан сўнг, низоли вазият юзага келган.\nМаҳаллий аҳоли жиҳозларни олиб қўйишни талаб қилган. Оғзаки тўқнашувдан сўнг, томонлар бир-бирига тош отишни бошлаган, дея хабар бермоқда 24.kg нашри. Тожикистон ОАВлари Қирғизистон чегара қўшинлари маълумотига таяниб, тўқнашувда 100−150 киши иштирок этганини айтмоқда.\nХабарга кўра, Боткен вилоятининг Кўк-Тош қишлоғида яшовчи 30 ёшли фуқаронинг ўнг кўзига ўқ узилган. Унинг аҳволи оғир деб баҳоланмоқда. Умуман олганда, тўртта жабрланганларга тиббий ёрдам кўрсатилганлиги айтилмоқда.\n«Головной» сув тақсимлаш пункти Қирғизистон ҳудудидаги Тўрткўл сув омборини тўлдирадиган каналлар манбаида жойлашган.\nҚирғизистоннинг Оқсой қишлоғида сув оладиган жой яқинида вазият барқарор, аммо ҳавотирлилигача қолмоқда.\nҲозирда низоли вазият юзага келган жойда иккала мамлакат фуқаролари тарқалмаётгани айтилмоқда. Ҳукуматнинг Боткен вилоятидаги вакили Омурбек Суваналиев Тожикистоннинг Сўғд вилоятидан келган ҳамкасби Ражаббой Аҳмадзода билан музокаралар олиб бормоқда.\nУчта қишлоқ — Оқсой, Оқ-Татир ва Самарқандек туманларида фавқулодда вазият жорий этилди.\nМаълумотларга кўра, айни пайтда Ўш- Боткен- Исфана йўлининг Торт-Кочо ҳудудидаги қисми ёпиқ.\nCув тақсимлаш пункти Исфара дарёсининг юқори қисмида Чоркух жамоатининг Хўжай Ало қишлоғи яқинида жойлашган. Тожикистон чегара қўшинлари можаро «Боткен тумани раиси Оқилбек Оразов бошчилигидаги Қирғизистон Республикаси фуқароларининг ташаббуси билан» содир бўлганлигини таъкидламоқда, дея ASIA-Plus хабар бермоқда.\nУшбу ҳодиса натижасида Тожикистон Республикасининг 7 нафар фуқароси тош отишлар натижасида тан жароҳати олгани айтилмоқда.\n«Азия-Плюс» нашрининг Исфара шаҳри мериясидаги манбасининг таъкидлашича, Тожикистон томони видеокамералар ўрнатган, лекин у Қирғизистон томони ҳам камералар ўрнатганлиги ва сув хўжалиги мутахассисларини сув сатҳини ўлчаш учун қўймаяпти.\nСув иншооти Қирғизистон аҳоли пунктларидан узоқда жойлашган, аммо «Қирғизистон Республикаси ҳукумати ўз фуқароларини узоқ аҳоли пунктларидан сафарбар этиб, уларни миллатлараро можарога чорламоқда», дейилади хабарда.\nМаълумотга кўра, ушбу гидротехник иншоот 1968 йилда қурилган. 1924−1927 ва 1989 йилдаги хариталарга мувофиқ тўлиқ Тожикистон Республикаси ҳудудида жойлашган ва Тожикистон, Қирғизистон ҳамда Ўзбекистон шаҳарларининг чегарадош шаҳарлардаги қишлоқ хўжалиги ва суғориш ишларини олиб бориш учун мўлжалланган.\n«Аммо Қирғизистон Республикаси ушбу иншоотни бир томонлама эгаллаб олди ва чегараолди вилоятларнинг тожик тилида сўзлашувчи аҳолисига қарши, фуқаролик формасини кийган махсус мақсадли жангчиларнинг имкониятларидан фойдаланмоқда», — дейилади Тожикистон Миллий хавфсизлик давлат қўмитаси Чегара қўшинларининг баёнотида.


МОҚ ва ЎФА ҳамкорликда ишлайди\n9 февраль, 2018, 12:11\nСпорт – мамлакатни бутун дунёга танитишда, унинг нуфузини оширишда катта аҳамиятга эга. Шу жумладан, футбол бугунги кунда миллионлар эмас, миллиардлаб инсонларнинг диққат-эътиборида десак, муболаға бўлмайди.\nЮртимизда футболни, умуман спортни ривожлантиришга ҳукуматимиз томонидан катта эътибор қаратилиб, бу борада муҳтарам Президентимиз Шавкат Мирзиёев раҳнамолигида жуда катта чора-тадбирлар амалга оширилмоқда.\nШу билан бирга кўрсатилаётган эътибор ва яратилаётган шарт-шароитларга яраша спортчиларимиз, хусусан, футболчиларимиз Халқаро майдонларда натижалар кўрсата бошлашди. Бу қувонарли албатта. Аммо эришилган натижалар билан тўхтаб қолмай, олдинга интилишда, янада каттароқ натижалар қайд этиш учун ҳаракат қилишда давом этиш зарур.\nАна шу мақсадда Миллий Олимпия қўмитаси президенти ва Ўзбекистон футбол Ассоциацияси 1-вице-президенти Умид Аҳмаджонов икки ташкилотнинг барча ходимларига бир тану бир жон бўлиб, биргаликда ҳаракат қилиш бўйича кўрсатма берди.\nЭндиликда МОҚ ва ЎФА ҳамкорликда иш олиб бориб, юртимизда футболни, умуман, спортни ривожлантириш йўлида меҳнат қилади.\nУмид қилиб қоламизки, бу ҳамкорлик самараси сифатида спортчиларимиз, шу жумладан, футболчиларимиз бўлғуси Осиё ўйинлари, Олимпиада ва Жаҳон чемпионатларида юксак натижалар қайд этишади.


АҚШ Миср раҳбариятини ислоҳотлар ўтказишга чақирди\n17 октябр 2021, Тошкент вақти: 09:02\nАҚШ давлат котиби Ҳиллари Клинтон Миср ҳукуматини оммавий норозилик акцияларини тақиқлаш тўғрисидаги қарорни бекор қилишга, зарур ислоҳотларни ўтказишга ҳамда томонларни зўравонликдан тийилишга чақирди.\n- Шу кунда Миср ҳукуматида мамлакат халқининг қонуний эҳтиёжлари ва манфаатларига жавоб бера оладиган сиёсий, иқтисодий ва ижтимоий ислоҳотларни ўтказиш учун яхши имконият бор, деган қатъий ишончдамиз, деди АҚШ давлат котиби.\nМисрда намойишчилар билан полиция ўртасидаги тўқнашувларда нобуд бўлганлар сони 5 кишига етди. Чоршанба куни бир намойишчи ва бир полиция ходими ҳалок бўлди.\nИкки намойишчи ва бир полициячи сешанба кунги намойишлар чоғида нобуд бўлган эди.\nПолиция ҳукуматга қарши икки кундан бери ўтказилаётган норозилик акциялари иштирокчиларидан 860 кишини ҳибсга олди.\nНамойишчилар ва полиция ўртасидаги тўқнашувлар Қоҳира ва Сувайш шаҳарларида рўй берди. Қоҳирада полиция юк машинаси билан оломонни ёриб кириб тарқатишга уринди. Сувайшда намойишчилар маъмурий бинолардан бирига ўт қўйишга уринди.\nАсосан ёшлардан иборат намойишчилар 30 йилдан бери Мисрни бошқариб келаётган президент Ҳусни Муборак истеъфосини талаб қилмоқда.


ЖУРНАЛИСТЛАР УЧУН МАТБУОТ АНЖУМАНИ\nСамарқандда “Шарқ тароналари” XI халқаро мусиқа фестивали матбуот маркази томонидан маҳаллий ва хорижий оммавий ахборот воситалари ходимлари учун матбуот анжумани бўлиб ўтди.\nЎзбекистон Республикаси маданият вазири Б.Сайфуллаев, Самарқанд вилояти ҳокими ўринбосари А.Умаров, Самарқанд шаҳар ҳокими Ф.Раҳимов ва бошқалар бу йил ўн биринчи бор ўтказилаётган фестивалга тайёргарлик жараёни, қатнашчиларни кутиб олиш ва улар иштирокидаги маданий дастурлар, илмий-назарий конференция ҳақида маълумот берди.\nТаъкидландики, бугунги кунда “Шарқ тароналари” халқаро мусиқа фестивали жаҳон миқёсидаги нуфузли санъат анжуманига айланди. Унда иштирок этиш истагида бўлган санъаткорлар сафи йил сайин кенгайиб бормоқда. Шу пайтгача ўтказилган фестивалларда дунёнинг 103 давлати ҳамда 4 халқаро ташкилот вакиллари қатнашди.\n– Бу йил 100 дан ортиқ давлат вакиллари фестивалда иштирок этиш истагини билдирган бўлса-да, нуфузли ҳайъат томонидан 60 га яқин давлат вакиллари сараланди, – дейди “Шарқ тароналари” халқаро мусиқа фестивали дирекцияси раҳбари Т.Холиқов. – Тадбир қатнашчиларининг деярли барчаси, 250 дан ортиқ иштирокчи Самарқандга етиб келди. Улар тантанали кутиб олиниб, меҳмонхоналарга жойлаштирилди. Кечадан фестиваль дастуридан ўрин олган тадбирлар ҳам бошланди. Меҳмонлар Самарқанд шаҳри бўйлаб саёҳатлар, маданий-маърифий тадбирлар, ижодий учрашувларда қатнашмоқда. Регистон майдонидаги асосий саҳнада 40 га яқин жамоа навбатма-навбат ўз дастурини намойиш этмоқда.\nФестиваль иштирокчиларининг Регистон майдонидаги чиқишлари Самарқанд вилояти телерадиокомпанияси орқали тўғридан-тўғри эфирга узатилмоқда. Самарқанд шаҳри аҳолиси ва меҳмонларга қулайлик яратиш мақсадида шаҳарнинг 6 жойида улкан мониторлар ўрнатилиб, асосий саҳнадаги чиқишлар тўғридан-тўғри намойиш этилмоқда.\nФестивални 20 га яқин хорижий ва 200 дан зиёд маҳаллий оммавий ахборот воситалари вакиллари ёритиб бормоқда. Тантанали очилиш маросимини 60 га яқин давлатга тўғридан-тўғри узатиш режалаштирилган.\n26 август куни фестиваль доирасида “Шарқ халқлари мусиқа маданиятида миллий анъаналарнинг шаклланиши ва ривожланиши” мавзусида илмий конференция ўз ишини бошлади. Унда 20 дан ортиқ давлатдан етакчи мусиқашунослар, олимлар, маданият ва санъат арбоблари иштирок этмоқда.\nМатбуот анжуманида 2018 йилдан бошлаб Шаҳрисабз шаҳрида “Шарқ тароналари” сингари халқаро мақом фестивали ўтказиш режалаштирилаётгани маълум қилинди. Мазкур танлов ҳам Шарқ халқлари миллий мусиқа меросини ўрганиш ва уни жаҳон миқёсида тарғиб этишга хизмат қилиши таъкидланди.


Apple янги ва эски iPhone’лар жамланмасидан қувватлантиргични олиб қўяди » Ўзбекистон янгиликлари – Zamin.uz\n, 13 2020, 02:46\nApple янги ва эски iPhone’лар жамланмасидан қувватлантиргични олиб қўяди\n30 июн, 06:30 681 Технология\nЯнги iPhone 12 линейкаси моделлари қутисидан қувватлантириш қурилмаси ўрин олмайди. Шунингдек, янги қоида эски моделларга ҳам тегишли. Бу ҳақда таниқли таҳлилчи Мин Чи-Куога таяниб, «Hi-Tech.Mail.ru» хабар берди.\nТаҳлилчининг сўзларига кўра, Apple янги смартфонларга 5G-модель қўшишда юзага келадиган сарф-харажатни камайтириш ва унинг нархини iPhone 11 даражасида ушлаб қолиш учун шундай йўл тутмоқда. Шу сабабли янги iPhone қутиларида фақатгина USB-Lightning кабели қолади, қувватлантириш блоки ва наушникларни бошқа қурилмадан ёки Apple дўконларидан алоҳида харид қилиш керак бўлади.\nКомпания айнан шунинг учун 20 Ваттли тезкор қувватлантириш махсус блокини сотувга чиқаради — интернетда ҳозирда ушбу аксессуарнинг суратлари пайдо бўлган. Шунингдек, Apple AirPods симсиз наушникларини сотиб олувчи харидорларни рағбатлантиради, бироқ симли EarPods ҳам савдолардан чиқиб кетмайди.\nМин Чи-Куонинг сўзларига кўра, қувватлантириш қурилмаси янги iPhone SЕ 2020 жамланмасидан олиб ташланади. Эски моделларда ҳам шундай йўл тутилиши мумкин, бироқ ҳозирча бу тасдиқланмаган.\nКомпания бундан олдин ҳам шунга ўхшаш стратегиядан фойдаланган — 2018 йилнинг кузида барча янги ва эски iPhone’лар қутисидан 3,5 миллиметрли симли наушниклар учун мўлжалланган ўтказгич олиб ташланган эди.


Легионерлар: Воҳид Шодиевнинг жамоаси ғалаба қозонди » Скачать музыку бесплатно новинки музыки 2016-2017\nЛегионерлар: Воҳид Шодиевнинг жамоаси ғалаба қозонди\nКомментариев: 0 Просмотров: 342 Дата: 10-01-2016, 22:32 Хабарингиз бор, тажрибали ҳужумчи Воҳид Шодиев энди фаолиятини Малайзия Суперлигасида давом эттиради. 29 ёшли маҳоратли футболчи “Перак” клуби билан шартнома имзолаганди. Малайзия Суперлигасида янги мавсум ҳали старт олмагани боис жамоалар ҳозирда қишки йиғинларни ўтказишмоқда. Бир неча кун олдин “Перак” клуби “Фелкра” жамоасига қарши ўртоқлик учрашуви ўтказганди ва ўша ўйинда янги жамоаси сафида дебют қилган Воҳид Шодиев илк голини киритишга муваффақ бўлганди. Кеча “Перак” навбатдаги синов-назорат баҳсида майдонга тушди. “ДРБ Ҳиком” жамоасига қарши кечган ўйинда ҳамюртимизнинг жамоаси 2 тўп фарқи билан зафар қучди. Воҳид Шодиев ўйинни бошланғич таркибда бошлади ва тўлиқ 90 дақиқа ўйнади.


УЙМА-УЙ ВА ЮЗМА-ЮЗ – Konimex.uz\nKonimex.uz → Yangiliklar blogi → Tuman yangiliklari → УЙМА-УЙ ВА ЮЗМА-ЮЗ\nАҳоли ҳаётининг ичига кириб бориш, фуқароларнинг яшаш шароити, турмуш тарзини изчил ўрганиш, уларни қийнаётган муаммоларга ечим топиш, мурожаатларини чуқур таҳлилий асосда ўрганиб, масалани жойида ижобий ҳал этиш чораларини кўриш асосида халқимиз фаровонлигини янада ошириш мумкинлигини кейинги беш йилликда муҳтарам юртбошимиз бошчилигида олиб борилаётган оқилона ислоҳатлар натижаларидан эканлигигининг шоҳиди бўлаяпмиз. “Халқ давлат идораларига эмас, давлат идоралари халққа хизмат қилиши керак”, деган тамойил асосида ташкил этилаётган муҳим чора-тадбирлар қисқа фурсат ичида ўзининг ижобий натижасини кўрсатмоқда.\nБугун ваколатли идораларга ўз муаммоларини, ўзини қийнаётган ва ечимини кутаётган масалаларини баён этиб, мурожаат билан чиққан ҳар битта фуқаронинг аризаси эътиборда. Қилинган ҳеч бир мурожаат қоғозда бесамар қолиб кетмайди.\nБугун туман ҳокими М.Эгамқулов мутасадди ташкилотлар раҳбарлари билан биргаликда аҳоли хонадонларига ташриф буюриб, ўрганишларни юзма юз олиб борганлиги ҳам фикримизнинг исботидир. Мурожаатлар юзасидан ўрганиш олиб борган туман ҳокими дастлаб “Бирлик” маҳалла фуқоролар йиғини Нурафшон кўчасида яшовчи ёш оилалар фуқаро Алмуратов Талғат ва Мусаева Гулбазарнинг хонадонига ташриф буюрди.\nЎрганишлар натижасида фуқароларнинг муаммолари жойида ҳал этилиб иситиш тизимига улаб берилди ва тез фурсат ичида кўчаларни таъмирлаб ёритиш ишларини охирига етказиш бўйича мутасатдиларга топшириқ берилди.


Ҳасаналилар Ҳасан бозоридан ҳам қувилди\nҲасан бозоридан чиқишга қаршилик кўрсатиб келган савдогарлар 17 феврал куни махсус кучлар зўри билан бозордан ҳайдаб солинган.\nРоссиянинг Санкт-Петербург шаҳридаги йирик Ҳасан бозори ёпилиши муносабати билан бу ерда ишлаётган юзлаб ўзбекистонликлар ишсиз қолдилар. Хабарларда айтилишича, бозор суд ижрочилари иштирокида милиция махсус отряди кучи билан ёпилган.\nСанкт-Петербургда ишлаётган хоразмлик Қодиржон Ҳасан бозори уч кундан бери милиция махсус отряди қуршовида эканини айтади.\n- Уч кундан бери Ҳасан бозорини ëпишнинг устига тушиб қолишган. Ëптилар десак ҳам бўлади. ОМОНчилар босган. Ҳозир ҳеч кимни киргизмайди у ерга¸ дейди Қодиржон.\nОзодликнинг Санкт –Петербургдаги мухбири Татяна Волтскаянинг айтишича, Ҳасан бозори атрофидаги можоро анчадан бери давом этиб келаётган эди.\n- Бу бозор учун кураш бир ярим йилдан бери давом этмоқда. Ҳасан бозори жуда обод жой. У ерда савдогарлар давлатдан бир тийин ҳам олмай, ўзлари ва харидорлар учун барча шароитларни яратганлар, бу ерда ҳамма коммуникациялар мавжуд. Расмийлар барча шароитлар мавжуд бўлган бу бозорни ёпиб, унинг ўрнига савдогарларга мутлақо вайрона бўлган бошқа жойни таклиф қилмоқдалар, деди Татяна Волтская.\nОзодлик мухбирига кўра, Ҳасан бозоридаги савдогарлар бу жойни “Санкт- Петербург губернаторининг ўғли Сергей Матвиенко бизнеси учун бўшатишяпти”, деган фикрдалар. Бироқ Сергей Матвиенконинг ўзи бу иддаоларни рад этган.\nСавдогарлар бозорни ёпишга келганларни “Йўқолсин Сергей Матвиенко!” деган хитоблар билан кутиб олганлар.\nСавдогарларга кўра, улар бозорни Санкт-Петербург губернаторининг ўғли Сергей Матвиенкого сотишга розилик беришмагач, уларни бу ердан қувиб чиқариш тўғрисида қарор қабул қилинган.\nМосквадаги бозорлардан бирида ишлаган ўзбекистонлик меҳнат муҳожири Одилжон ака бундан аввал Москвадаги йирик Черкизов бозорининг ёпилганини эслар экан, буни ноҳалол рақобат меваси деб билишини айтди.\n- Катта бозорларнинг ëпилиб кетиши катталар ўртасидаги қандайдир ўйинлар. Мода тилида бири-бирига рақобат деб қўяди. Эскичасига бир бирини синдириш. Мен шундай деб тушунаман¸ дейди Одилжон ака.\nСуҳбатдошимизга кўра, Россияда бозорларнинг ёпилиши россияликлардан кўра кўпроқ МДҲдан бу мамлакатга келган меҳнат муҳожирлари, жумладан, ўзбекистонлик мардикорлар учун катта зарбадир. “Чунки бозорлар Россияга иш излаб келган юзлаб ўзбекистонликлар учун асосий иш ўрнидир. Бу ерда ўзбеклар аравакашлик, ҳаммоллик, фаррошлик қилишар ва майда савдо билан шуғулланишар эди”, дейди Одилжон ака.\n- Нафақат Ўзбекистон¸ бутун МДҲ давлатларидан келаëтганларга таъсири бўлади. Чунки бозорда ишлайдиганлар ҳам кўп. Бозор ëпилаяптими¸ унинг таъсири бор. Битта универсал магазин ëпилаяптими¸ унинг таъсири бор. Чунки ўша ердаги кўпчиликнинг ишдан бўшашига тўғри келади. Кейин бу ерда пул топиш осон бўлаëтгани йўқ. Келганингиздан кейин кимдир кутиб олиши керак¸ регистрация қилиб бериши керак¸ ишга жойлаши керак. Ана энди ëпилган бозорнинг устига келиб қолсангиз¸ аҳволни кўраверинг¸ дейди Одилжон ака.\nСанкт- Петербургда ишлаётган хоразмлик Қодиржон ҳам Ҳасан бозорининг ёпилиши оқибатида юзлаб ўзбекистонликлар ишсиз қолганини айтади:\nҚодиржон: Петербургга келган тожик ва ўзбеклардан ким "разрешение на работу" ола олмаса¸ ишлаш учун бозорга кетарди. 100 нафардан ортиқ арава ҳайдаб юрган ўзбекларни билардим. У ерда яна аëллар сотувчилик қиларди. Ҳозир шулар ишсиз қолган. Пишириқ билан савдо қиладиган аëллар бу бозор ëпилиши билан наригисига бориб савдосини қилаяпти. Йигитларга бу зарар қилди.\nОзодлик: Улар тахминан қанча пул ишлашарди?\n- Битта хоразмлик йигитман дегани билан гаплашиб кўрган эдим. “Ака¸ кунимизга 700-800 рубл тўғри келса ишлаймиз. Уйга беришимиз¸ квартплаталар билан 400 рубл ишлаб турибмиз. Шунинг учун яхшироқ иш бўлса топиб беринг” деган эди биттаси¸ дейди Қодиржон.\nЎтган йилнинг июл ойи сўнггида Москвадаги Черкизов бозори ёпилиши оқибатида, расмий маълумотларга кўра, 45 минг одам ишсиз қолган эди. Санкт-Петербургдаги Ҳасан бозорининг ёпили оқибатида эса 10 минг одам ишсиз қолади. Бу икки бозорининг ёпилиши оқибатида ўзбекистонлик минглаб мардикорлар ҳам даромад манбаларидан ажраб қолганлар.\nМавзу доирасида биз билан суҳбатлашган респондентларимиз фикрича, агар Россияда катта бозорларни ноҳалол рақобат туфайли ёпиш анъанага айланса, бу бозорларда ишлаётган минглаб ўзбекистонликлар кўчада қолиши мумкин.


Хитойда 32 та давлат идорасида аксилкоррупцион текширувлар ўтказилади\n11:23 / 24.02.2016\nХитой Коммунистик партияси (ХКП) 2016 йилда катта кўламдаги бир қатор аксилкоррупцион текширувлар ўтказишни режалаштирмоқда. Бу текширувлар давомида 32 та вазирлик ва партия органлари текширилади. Бу ҳақда ХКПнинг интизомни текшириш бўйича марказий комиссияси сайтига иқтибос келтирган ҳолда РИА “Новости” ахборот агентлиги хабар бермоқда.\nТекширувларнинг 1-босқичи ХКП марказий қўмитаси ташвиқот бўлими, ислоҳотлар ва ривожланиш бўйича давлат қўмитаси, саноат ва ахборот технологиялари вазирлиги, бош божхона бошқармасига нисбатан ўтказилади. Шунингдек, адлия, саёҳат, қишлоқ хўжалиги вазирликлари, энергетика масалалари бошқармаси ва бошқа идоралар ҳам текширилади.\nШунингдек, ҳудудий текширувлар ўтказилади. Жумладан, текширувлар Ляонин, Аньхой, Шаньдун ва Хунань вилоятларида бўлиб ўтади. Бу ҳудудларда аввал текширувлар ўтказилган, энди комиссия ўтказилган текширувлар натижаларини текширади.\nХитойда коррупцияга қарши катта кўламдаги кураш 2012 йилда ҳокимият тепасига Си Цзиньпиннинг келиши билан бошланди. Ўшандан бери минглаб амалдорлар партия интизоми ва коррупция учун жазоланган.\nРасмий маълумотларга кўра, 2016 йил январь ойининг ўзида 5459 нафар амалдор жазоланган. Комиссия маълумотларига кўра, 2015 йилда партия интизомини бузганлик учун турли даражадаги деярли 50 минг амалдор жазоланган.


Газетасиз ишлаб бўлмайди… | NORMA.UZ\nГазетасиз ишлаб бўлмайди…\n«Налоговые и таможенные вести» ҳамда «Норма» газеталарининг доимий ўқувчилари орасида келаси йил ҳам газета олмоқчи бўлганлар кўп топилади. Ушбу мақолада 2019 йил учун илк обуна бўлганларга сўз бердик.\nАнна Платонова, «Sert-management» хорижий капитал иштирокидаги МЧЖ бош бухгалтери:\n– Бухгалтерия соҳасида ишлаётганимга 17 йил бўлди. Ишни моддий бухгалтерликдан бошлаганман, 2005 йилдан буён бош бухгалтер бўлиб ишлайман.\nТўққиз йилдан бери «Налоговые и таможенные вести» ҳамда «Норма» газеталарига мунтазам обуна бўлиб келаман. Ҳар бир сонни қизиқиш билан ўқиб чиқаман, ҳар биридан ўзим учун керакли маълумот оламан. Ҳатто илгари мен учун энг муҳим материаллардан нусха олиб, алоҳида йиғмажилдда сақлар эдим. Ҳозир ҳаммаси анча содда тус олди. Бизда Norma компаниясининг қонунчилик базаси ёзилган флешка бор, керак бўлган ҳар қандай норматив ҳужжатни ундан топса бўлади. Бироқ, газетанинг ўрни бўлак. У қонунчиликдаги ўзгартиришларни кузатиб бориш имконини беради, унда чоп этиладиган солиштирма жадваллар ва савол-жавоблар амалиётда юзага келадиган энг муҳим жиҳатларга эътиборимизни жалб этади. Бунинг устига, обуначилар Norma компаниясининг бошқа хизматларидан фойдаланишда имтиёзга эга бўладилар.\nОлдиндан обуна бўлганлар учун ҚҚС бўйича бепул ўқув курси ўтказилиши ҳақида хабар берилди. Уни янги Солиқ кодекси қабул қилинганидан кейин ўтказиш режалаштирилмоқда. Бу курсга албатта бораман.\nТатьяна Строганова, «Mirorip ota» МЧЖ бош бухгалтери:\n– 20 йилдан бери бош бухгалтер лавозимида ишлайман, 15 йилдан бери «Налоговые и таможенные вести» ҳамда «Норма» газеталарига обуна бўлиб келаман. Газетасиз ишлаб бўлмайди. Фойдали ахборотдан ташқари, ҳам касб фаолиятида, ҳам турмушда асқотадиган кўпгина сервислар мавжуд.\n«Жавоб берамиз» хизмати катта ёрдам беради. Савол билан охирги марта мурожаат қилганимда ҳамма билсин учун ҳатто уни жавоби билан газетада чоп этдилар. Қуйидаги вазиятга тўқнаш келган эдим. Чакана савдо билан шуғулланувчи ташкилотларга солиқ солишга доир янги норматив ҳужжат эълон қилинди. Мен уни қўлладим, солиқ идорасидагилар эса аввалига янги қоидалар бўйича тузилган ҳисоботни қабул қилишдан бош тортдилар. Мен ўзимникини маъқуллаб туриб олдим. Кейин эса, балки ноҳақ бўлгандирман дея шубҳаланиб қолдим. Маълумотнома хизматига қўнғироқ қилиб, аниқлаштириб олдим. Маълум бўлишича, ҳаммасини тўғри қилган эканман. Инспекторлардан ўпкаламайман, ахир ўшанда бу ҳужжат эндигина чиққан эди, улар унинг моҳиятини англашга улгурмаган эдилар. Иш бор жойда хато бор.\nФойдали газета, ҳар бир сонини интиқлик билан кутаман. Почта янада тез ишлаб, кечиктирмай етказиб беришини истардим. Барча янгиликлардан бохабар бўлиш учун уни бошидан охиригача ўқиб чиқаман. Бу менга жуда қўл келади. Биласизми, қариндошларим, яқинларим, танишларим учун маслаҳатчи бўлиб қолдим. Кўпинча коммунал соҳа, паспорт режими, уй-жойни ижарага беришга доир турли янгиликлар ва бошқа кўплаб масалалар бўйича савол берадилар. Газета ушбу мавзуларда ҳам янгиликларни назардан қочирмасликда ёрдам беради.


Минг йиллик илдизлар\nМумтоз ўзбек адабиёти дунё миқёсида обрў қозонгани кўпчиликка маълум. Фақат адабиётимизга хос мумтозлик мақомини унинг бадиий тилига нисбатан татбиқ этишда маълум бир муаммолар бор. Шу сабабли узоқ вақтлардан буён мумтоз адабиётимиз тилига нисбатан «чиғатой тили» ёки «эски ўзбек тили» деган иборалар қўлланиб келинди.\nМасалага ойдинлик киритиш учун адабий тилимиз тарихини янгича тафаккур асосида чуқур тадқиқ қилиш зарур. Бизнинг тилимиз мингйилликлар қаърига илдиз отган қадимий тиллардандир.\nТуркий тиллар ривожида ўзбек тилининг ўзига хос тараққиёт йўли бор. Буни Алп Эр Тўнғадан то Амир Темургача ватанимиз тупроғида яшаб ўтган улуғ аждодлар ёди адабий тил кўзгусида қандай акс этгани орқали илғаб олиш мумкин.\nТурон заминнинг милоддан олдинги туркий тилида ёзилган Алп Эр Тўнға ҳақидаги достон ҳали атрофлича таҳлил этилгани йўқ.\nБу достон бизгача тўлиқ етиб келмаган. Унинг беш юз сатрга яқин парчалари Юсуф Хос Ҳожибнинг «Қутадғу билиг» достонида ва Маҳмуд Кошғарийнинг «Девону луғотит турк» асарида келтирилган.\nБу достонга биринчи бўлиб катта эътибор берган оли-мимиз профессор Абдурауф Фитрат эди. Унинг «Энг эски турк адабиётининг намуналари» деб аталган ва 1927 йилда нашр этилган рисоласида Алп Эр Тўнғага бағишланган 40 сатрли марсия, танғутлар билан Алп Эр Тўнғанинг жангига оид 32 сатрли шеър, қиш ва ёз манзараларига бағишланган 86 сатрли шеърий тасвирларни адабий тилимизнинг энг қадимги намуналари деб баҳоланди (А. Фитрат. Энг эски турк адабиётининг намуналари. Тошкент — Самарқавд. 1927 й.).\nФитрат Алп Эр Тўнғага бағишланган қадимий достон парчаларини Юсуф Хос Ҳожибнинг «Қутадғу билиг» достонидан ва Маҳмуд Кошғарийнинг «Девону луғотит турк» китобидан олинганини кўрсатиб ўтади.\nМосквалик шарқшунос олима И.В.Стеблева ҳам «Девону луғотит турк»да келтирилган ва Алп Эр Тўнғага бағишланган 348 сатр шеърни териб олиб, улар орасидаги мантиқий боғланишларни топади ва уларни минг йиллар давомида кўп қисмлари йўқолиб кетган улкан бир қаҳрамонлик достонининг узвий бўлаклари деб баҳолайди (И. В. Стеблева. Развитие тюркских поэтических форм в XI веке. М., 1971 й., 270-6.).\nБу олимларнинг «Алп Эр Тўнға» достонига оид тадқиқотларини янги авлодга мансуб адабиётшуносларимиз М.Иброҳимов ва Ш.Холматовлар давом эттирадилар. Бу ишларнинг якуни сифатида Абдурашид Абдураҳмоновнинг сўзбошиси ва таҳрири билан 1995 йилда «Алп Эр Тўнға ёки Афросиёб жангномаси» деган китоб нашр этилади.\nБу китобнинг кириш қисмида Алп Эр Тўнғага қуйидагича баҳо берилади: «Алп Эр Тўнға милоддан аввалги VII асрда Турон давлати шаклланишига асос солган буюк хоқондир... Эронликлар Алп хоқонни Афросиёб деб атаганлар. Оғзаки ва ёзма адабиётда Алп Эр Тўнғанинг баҳодирлигини мадҳ этувчи катта достон яратилган. Достон қаҳрамонлик мавзуида бўлиб, унинг тикланиши туркий халкдар достончилиги тарихини милоддан аввалги асрлардан бошлашга имкон беради» (А. Абдураҳмонов. Алп Эр Тўнға ёки Афросиёб жангномаси. 1995 й., 2-6.).\nАлп Эр Тўнға ҳақидаги шеърий достондан келиб чиққан ҳолда адабиётшунос олимлар бу қаҳрамонга баҳо беришда таарихчиларимизга нисбатан анча дадил фикр билдирмоқдалар.\nТарихчиларимиз Алп Эр Тўнғага оид маълумотларни тирихий манбалардан тополмаганлари учун уларда «Алп Эр Тўнға тарихий шахсми ёки афсонавий қаҳрамонми?» деган иккиланишлар бор. Бунинг яна бир сабаби - Фирдавсийнинг «Шоҳнома» асарида Афросиёб салбий қаҳрамон қилиб кўрсатилганлигидир.\nБухоро тарихига оид жуда қимматли маълумотлар бер-ган Наршахий ёзади: «Афросиёб Ромтан (Ромитан) шаҳрини бунёд қилган. Ромтан Бухородан қадимийроқдир. Афросиёб ҳар вақт бу вилоятга келганда Ромтанда турган, бошқа жойда турмаган. Форсийларнинг китобларида айтилишича, Афросиёб икки минг йил яшаган ва жодугар бўлган, асли Нуҳ пайғамбарнинг ўғилларидан экан. У ўзининг Сиёвуш номли куёвини ўлдирган. Сиёвушнинг Кайхусрав номли ўғли бўлиб, отасининг хунини талаб қилиб, Афросиёбни ўлдирди. Афросиёбнинг қабри Бухоронинг Маъбад дарвозаси яқинидаги катта тепалик устидадир»(Наршахий. Бухоро тарихи. 1991 й., 98—99-бетлар.).\nНаршахий ўз номидан келтирган тарихий фактларда Афросиёбнинг бунёдкор подшоҳ бўлганини, Бухородан ҳам қадимийроқ Ромитанни қурганлигини, бу вилоятга келганда доим шу Ромитанда турганлигини, «Афросиёб» номи билан бизгача етиб келган тарихий Ромитан қалъаси ўз даврининг подшолари турадиган пойтахт шаҳар бўлганини ёзади. Биз Бухоронинг 2500 йиллик тўйини ўтказдик. Агар Ромитан ундан ҳам олдин қурилган бўлса, демак, бу жойни қурдирган Алп Эр Тўнға — Афросиёб милодцан олдинги еттинчи асрда яшаб ўтганига ишониш мумкин.\nНаршахий келтирган яна бир муҳим факт — Афросиёбнинг Кайхусрав томонидан ўлдирилганлиги ва Бухоронинг Маъбад дарвозаси ёнидаги баланд тепаликка дафн этилганлиги ҳам унинг чиндан яшаб ўтган тарихий шахс бўлганидан далолат беради.\nНаршахийнинг бу маълумотлари тарихий асосга эга бўлганини Юсуф Хос Ҳожибнинг «Қутадғу билиг»да ёзган қуйидаги сатрлари тасдиқлайди:\nТожиклар аюр ани Афросиёб,\nБу пгурк бекларидин, опги белгулук,\nТўнға Алп Эр эди кути белгулук.\nМаҳмуд Кошғарий «Девону луғотит турк»да Юсуф Хос Ҳожиб билдирган фикрни янада аниқроқ баён қилади:\n«Туркларнинг машҳур қаҳрамони Афросиёбни Алп Тўнға деб аташларига сабаб, унинг шерни йиқитадиган ботир паҳлавон бўлганлиги эди» ( Махмуд Кошғарий. Девону луготит турк. III жидд. 1960 й., 272-6.). (яъни яхши номи: тарихий сиймо бўлгани белгулук) деб таъкидлаб айтилишига муҳим сабаб бор.\nАйрим форсий манбалар тарихий шахс бўлган Алп Эр Тўнғани икки минг. йил умр кўрган жодугар Афросиёб деб атаб, афсонавий ёвуз қаҳрамонга айлантириб юборганликлари асоссиз уйдирма бўлганлиги учун бу уйдирмани Юсуф Хос Ҳожиб ҳам, Маҳмуд Кошғарий ҳам аниқ тарихий фактлар ёрдамида инкор этадилар. Наршахий икки томонга холис муносабатни билдиргиси келгани учун бу уйдирма афсонани «форсийларнинг китобларида езилишича, Афросиёб икки минг йил яшаган ва жодугар бўлган» деган сўзлар билан ифодалайди, ўзи эса аниқ тарихий фактлар билан Афросиёбнинг Ромитан шаҳрини қурган бунёдкор тарихий шахс бўлганини кўрсатади.\n«Ўзбек миллий энциклопедияси»да Афросиёбнинг «Авесто»да яна учинчи бир ном билан тарихга кирганлиги ёзилади: «Афросиёб — мйфологик образ, «Авесто»да «Франг-Крисян» деб аталган» дейилади. Кейинчалик бу ижобий образ Фирдавсийнинг «Шоҳнома»сига Афросиёб номи билан фаолияти салбийлашган ҳолда ўтади. Энциклопедияда Афросиёбга муносабат масаласида бир муҳим нукта кўрсатиб ўтилади:\n«Афросиёбнинг Эрон подшоҳлари билан жангга киришуви, яъни Эрон билан Туроннинг мифологик рақобати ғояси «Авесто»да йўқ. Афросиёбни Эрон шоҳларининг душмани қилиб кўрсатиш ғояси ёзма адабиётга биринчи бўлиб Фирдавсий «Шоҳнома»си орқали кирган... Бу талқинда Фирдавсий замони учун муҳим бўлган турк давлатчилиги ва Эроний давлатлар орасида тарихий юзма-юз туриш — ҳарбий-сиёсий мухолифлик ўз аксини топган»(Ўзбек Миллий Энциклопедияси. I жилд. 2000 й., 517-6.).\nАна шу ҳарбий-сиёсий мухолифлик Афросиёб — Алп Эр Тўнғага муносабат туркий тилли манбаларда ижобий, «Шоҳнома» каби форсийзабон манбаларда салбий бўли-шига олиб келган.\nҚадим замонларда Эрон ва Турон орасида бўлиб ўтган сиёсий-ҳарбий мухолифатлар аллақачон узоқ ўтмишга айланди. Бугун қўшни халқларни бир-бирига яқинлаш тирадиган тарихий фактларга кўпроқ эътибор бериш мақсадга мувофиқдир. Туркийзабон ва форсийзабон халклар Марказий Осиёда азалдан қўни-қўшни, қуда-анда бўлиб яшаб келадилар. Наршахий «Бухоро тарихи»да, Юсуф Хос Ҳожиб «Қутадғу билиг»да, Маҳмуд Кошғарий «Девону луғотит турк»да Алп Эр Тўнға — Афросиёбнинг бунёдкор тарихий шахс бўлгани ҳақида гувоҳлик берган эканлар, биз буни нега инобатга олмаслигимиз керак? Юсуф Хос Ҳожибдек буюк шоир Алп Эр Тўнғанинг номини форсийзабон муаллифлар ўз талаффузларига мослаб Афросиёб деб атаганларини аниқ қилиб ёзган бўлса, бунга ишонмасликка қандай асосимиз бор? Буларнинг ҳаммасини инкор этиб, Афросиёбни икки минг йил яшаган жодугар, золим қилиб кўрсатган афсоналарга ишониш илму фан талабларига мутлақо жавоб бермайди-ку.\nАфросиёб номини олган Алп Эр Тўнға бугунги Ўзбекистон ҳудудида яшаган эллар хотирасида бунёдкор шахс сифатида яхши из қолдирган бўлса керакки, Самарқанд яқинида қурилган қадимий шаҳарни ҳам Афросиёб деб атаганлар. Бухоро вилоятидаги Ромитан қалъасидан ташқари Тошкент шаҳрининг Мингўрик мавзеида жойлашган яна бир қадимий шаҳарча ҳам Афросиёб номини олганлиги тасодиф эмас.\nАзалдан маълумки, жой номларини маълум бир шахснинг исми билан аташ шу жойда яшаган элнинг унга ижобий муносабатини билдиради. Юқорида айтиб ўтилган жойларга Афросиёб номини бериш билан бу ерда яшайдиган форсийзабон эллар ҳам Афросиёб — Алп Эр Тўнға номига ўз ҳурматини билдиргани ўз-ўзидан аён.\nТарихий фактларга мана шу нуқтаи назардан ёндашганда ўзбек ва тожик халқлари орасида бир-бирларининг тарихий қаҳрамонларига иззат-ҳурмат азалдан яхши бир анъана бўлганига имон келтирамиз.\nКўриниб турибдики, жой номлари ва қаҳрамонларнинг исмлари ҳам тил ва тарих муаммоларини ҳал қилишда жуда муҳим асос бўлиб хизмат қилади.\nАлбатта, Алп Эр Тўнға тарихий шахс сифатида қачон яшаб ўтганини, қаерларда фаолият кўрсатганини аниқ-лаш учун тарихчиларимиз яна янги тадқиқот ишлари олиб боришлари керак. Лекин биз, адабиётшунослар, Алп Эр Тўнғага бағишланган қадимий достоннинг бизгача етиб келган қисмларини энг нодир тил ва адабиёт обидаларидан бири, деб биламиз. Бундан икки минг олти юз йил олдин ёзилган сатрларда дилимизга яқин маънолар, она тилимизнинг умрбоқийлигини кўрсатадиган сўз ва ибораларнинг кўплига кишини ҳайратга солади.\nДостонда Алп Эр Тўнға тилидан қуйидаги ажойиб сўзлар айтилади:\n(А. Қаюмов таржимаси)\nАлп Эр Тўнғанинг эл-юрт орасида суюкли қаҳрамон бўлгани ҳақидаги сатрлар:\nҚачон кўрса ани турк,\nБузун анга ани айдачи,\nМунғар тағир улуғлиқ,\nМундин нари кеслинур.\nҚачон кўрса уни турк,\nШодликка тўлар тўлиқ,\nУнда бордир улуғлиқ,\nСира бу сўзда лоф йўқ.\n(А. Абдураҳмонов таржимаси)\nАлп Эр Тўнға яшаган қадимги даврларда туркий халқлар ҳали алоҳида миллатларга ажралмаган эди. Шунинг учун «Алп Эр Тўнға» достони барча туркий халқларнинг умумий маданий обидаси ҳисобланади.\nАйни вақтда, Афросиёб деб аталган жой номлари ва биз юқорида келтирган шеърий сатрларнинг ўзбек адабий тилига беҳад яқинлиги шундан далолат бердики, Алп Эр Тўнға кўпроқ Марказий Осиёда, Туркистон ўлкасида фаблият кўрсатган. Паҳлавон ботирларни Алп деб улуғлаш ҳам шу минтақада кенг тарқалган анъанадир. «Алпо-миш» достонининг минг йиллиги Ўзбекистонда нишон-лангани ҳам мана шу тарихий анъанадан келиб чиқади. Икки ярим минг йилдан буён туркий халкдарнинг тилла-рида достон бўлиб келаётган Алп Эр Тўнғанинг абадий қароргоҳи Ўзбекистон тупроғида, яъни Бухоро шаҳрининг баланд бир тепалиги устида бўлганлиги ҳам унинг Турон-замин фарзанди эканини исбот этади.\nДостонда кўрсатилишича, Алп Эр Тўнғани Эрон шоҳи Кайхусрав зиёфат пайтида майга заҳар қўшиб бериб ўлдиради.\nЎлими муқаррарлигини сезган Алп Эр Тўнға садоқатли ёрини эслайди ва яқин одамларидан илтижо қилади:\nТуркон хотун қутинға\nТегур мендин қўшуғ.\nАйгил сизнинг тобуғчи\nЎтнур янги тобуғ.\nТуркон хотун ҳузурига\nМендан еткур видо қўшуғин.\nАйтгин: менга қилган хизматини\nҚилар тобуғчи энди унга.\nДостоннинг бизгача етиб келмаган қисмларида Алп Эр Тўнға ўз жасадини ватанига элтиб дафн этишни васият қилгани ҳам айтилган бўлиши эҳтимолга яқин. Шу васиятга биноан уни Бухоронинг баланд бир тепалиги устига дафн этган бўлишлари керак.\nТурон маликаси севикли Алп ёрини эслаб мусибат чекади:\nБорди кўзум ёруқи,\nАлди ўзум қўнуқи.\nҚанда эринг қаниқи,\nЭмди ўзни узғурур.\nКетди кўзимнинг нури,\nКетди танамнинг руҳи.\nҚайдан топай севганим,\nҚолди чеки йўқ қайғу.\nЭнг таъсирли сатрлар халқ томонидан қаҳрамон ўлимига атаб яратилган марсиядир:\nАлп Эр Тўнға ўлдиму,\nОзлак ўчин олдиму,\nЭмди юрак ииртилур.\nБундай изтиробга тўла самимий сўзларни фақат чиндан яшаб ўтган ва эл-юрт орасида севимли бўлган қахрамон ҳақидагина айтиш мумкин.\nҚаранг: Алп Эр Тўнғанинг ўлимидан мусибат чекканларнинг юраклари йиртилиб кетгудек бўлади. «Эсиз ажун» деган сўзлар «изсиз, ўткинчи, бевафо дунё» деган маънони билдиради.\n«Озлак» дегани «вақт, замона» маъносида келади.\nАлп Эр Тўнға каби кўп жанг қилган ботирларнинг душмани кўп бўлади. Улар вақт, замона тимсолида энди ботирдан ўчини олади.\nАлп Эр Тўнға ҳақида энг кўп ва аниқ маълумот берган буюк асар тўрт жилдлик «Девону луғотит турк»дир. Маҳмуд Кошғарийнинг ёзишича, Алп Эр Тўнғанинг қизи Қаз (Оқ ғоз) Эрон подшосига узатилади. Бу қиз ҳам Эронда шаҳарлар бунёд қилишга интилади. Қазвин шаҳри Алп Эр Тўнғанинг Эронга тушган Қаз номли мана шу малика қизи томонидан барпо этилади.\nАлп Эр Тўнғанинг Бақан ва Барсаған деган ўғиллари Фарғона вадийсида ҳукмронлик қиладилар. Маҳмуд Кошғарий берган маълумотга кўра, Барсаған шаҳрига Алп Эр Тўнғанинг Барсаған номли ўғли асос солади. Маҳмуд Кошғарий ўз бобоси билан бу шаҳарда анча йил яшаганини ёзади. Бу шаҳарда етакчи тил - туркий бўлади. Самарқанддан Барсағанга кўчиб келган суғдлар икки тилда - ҳам суғдча, ҳам туркча сўзлашишлари «Девону луғотит турк»да кўрсатиб ўтилади.\n«Алп Эр Тўнға» достонининг бизгача етиб келган айрим парчалари Алп хоқоннинг шарқда уйғурлар билан жанг қилгани, Эртиш дарёси бўйларига қўшин тортиб бориб, басмил қавмини бўйсундирганига бағишланади. Шу маълумотларга қараганда, у барча туркий халқларни бир давлат қилиб бирлаштиришга интилади.\nБироқ Алп Эр Тўнғанинг ўлимидан кейин турк давлатчилиги узоқ вақт инқирозли асрларни бошдан кечиради. Ниҳоят, VI-VII асрларга келиб Билге хоқон ва унинг каҳрамон иниси Култегин даврларида турк будуни (халқи) қайтадан қад ростлайди. Биз буни Ўрхон ва Энасой дарёлари бўйида VI—VII асрларда тошга битилган достонлардан биламиз.\n«Билге хоқон ва Култегин» достонларини «Алп Эр Тўнға жангномаси»га қиёс қилсангиз, орада минг йиллик нақг ва шунча узоқ масофалар бўлишига қарамай, ички бир яқинлик борлигини сезасиз.\n«Билге хоқон ва Култегин» достонлари дастлаб насрий бир солнома деб ҳисобланган эди. Кейинчалик туркшунос олима И. В. Стеблева уларнинг ички тузилишини синчиклаб ўрганиб, асарда ритм, туроқ, қофия ва бошқа поэтик белгилар борлигини аниқлади. Шундан кейин «Билге хоқон ва Култегин» туркий тилда битилган ажойиб бир қаҳрамонлик достони шаклида қайта тикланди.\nБу достонда ҳам қаҳрамонларнинг жангларда эришган ғалабаларига катта ўрин берилади:\nҚирқиз, қуриқан, отуз татар,\nҚитай, татабу кўп йағи эрмис.\nҚанғим Қаған бунча\nҚирқ артуқ ети йўли сулемис.\nҚирғиз, қуриқан (қавмнинг номи), ўттиз татар,\nХитой, татабу — ҳаммаси ёв эди.\nОтам хоқон ўшанча ёвларга қарши\nҚирқ етти марта жанг қилди.\nБилге хоқон ўз иниси Култегиннинг жангларда кўрсатган жасоратларини улуғлайди. Оға-ини жанг қилиб Эртиш дарёсини неча бор кечиб ўтадилар, шарқда Хитой чегараларигача қўшин тортиб борадилар, Турон ҳудудида Бойсунтоғда жойлашган Темур Қопуғни (дарвоза) ҳам эгаллайдилар. Ҳозир бу жой Дарбанд деб аталади.\nКултегин қирқ етти ёшида ҳалок бўлади. Билге хоқон суюкли иниси учун қанчалик қаттиқ қайғу-мусибат чеккани тош битиқда шундай ифодаланади:\nКўрур кўзим кўрмастек,\nБилур билигим билмазтек бўлти.\nКўзда йаш қалтар.\nБу ерда «соғиндим» сўзи «сақунтум» шаклида келади. Чексиз қайғудан хотири шу даражада паришонки, «билур билиги» ҳам эсидан чиқиб билмасдек бўлган. Қайғунинг зўридан кўзида ёш қалқийди (бу маъно «қалтар» сўзи би-лан берилади).\n«Алп Эр Тўнға» достони билан «Билге хоқон» достони орасида роса минг йиллик фарқ бор. Лекин она туркийимизнинг умрбоқийлигини қарангки, «тангри, хоқон, би-лик, кўз, олтин, кумуш, тоғ, йўл, ўғил, қиз, эл» каби минг-лаб сўзлар эрамиздан олдин яратилган «Алп Эр Тўнға» достонида қандай оҳори тўкилмай ишлатилган бўлса, ми-лодий VII асрдаги тош битиқда ҳам шундай ёрқин жило бериб турибди.\nБу ҳар икки қаҳрамонлик достонидаги шеърий сатрлар деярли юз фоиз соф туркий сўзлардан таркиб топган-дир. Тош битикда суғдлар ўз номи билан «суғд» деб аталган. Хитой томонда яшайдиган бир халқ «табғач» номи билан тошга битилган. Татар, ўғуз, қарлуқ, басмил каби туркий қавмлар ва Эртиш, Тангритоғ каби жуғрофий номлар ҳам аслига мос қилиб аниқ ёзилган.\nТош битик Хитойдан таклиф қилинган уста сангтарош томонидан бажарилганлиги кўрсатилган. Шунингдек, бу муҳим ишнинг бошида Култегиннинг невараси Йўллуғ Тегин тургани ҳам айтилган. Йўллуғ Тегин тошбитикдаги сўзларни Билге хоқон номидан бир ой ва тўрт кун давомида тошга ўйдирганини қуйидагича ифодалайди:\nТўқидим, битидим. Йўллуғ Тегин.\nТошга йўндириб ёздиришни у пайтларда «тўқитдим» (матони тўқитган каби) деган сўз билан билдиришган экан.\nЙўллуғ Тегиннинг номи бугун ҳам кўп учрайдиган Йўлчи, Йўлдош деган исмларни эслатади.\nАлбатта, бир минг тўрт юз йил олдин тошга ўйиб ёзил-ган бу қаҳрамонлик достони барча туркий халқларнинг маънавий ва маданий меросидир. Шунинг учун «Билге хоқон ва Култегин» достонини қозоқ, қирғиз, туркман, озарбойжон, турк ва бошқа қардошларимиз ҳақли равишда ўзларининг тил ва адабиётлари тарихига киритиб ўрганадилар. Улар қатори биз ҳам бу умумтуркий адабий обидага тил ва адабиётимиз тарихидан алоҳида ўрин берамиз.\nУлкан дарёлар тиниқ булоқлардан сув олганидек, ада-бий тилимиз минг йиллар давомида мана шундай соф туркий манбалардан обиҳаёт олиб, бойиб борган.\nТил дарёси ўз йўлида учраган турли ўлкалар бўйлаб олға боргани сари унга янги-янги ирмоқлар келиб қўшилади. «Қутадғу билиг» ва «Девону луғотит турк» асарлари Шарқий Туркистонда ва Туронда яшаган халқларнинг тил бойликларини умумтуркий адабий тил дарёсига олиб келиб қўшган улкан ирмоқлар бўлди.\n«Қут» сўзи ҳам «қут-барака», «қутлуғ кун» сўзларида яшаб келмоқда. «Қут» сўзини биз илк бор қадимий тош битикларида учратамиз. «Билге хоқон» исмининг ўзаги эса Юсуф Хос Ҳожибнинг достонида «Билиг» шаклида сар-лавҳага чиқади. Орадан асрлар ўтгандан кейин «билиг» сўзини биз Аҳмад Яссавий ҳикматларида кўрамиз. Орадан яна тўрт аср ўтгандан сўнг «қут» ва «билиг» сўзлари Алишер Навоий асарларига ҳам кириб келади.\n«Қутадғу билиг» достонининг номини бизда «Саодатга йўлловчи билим» деб таржима қилиш ҳоллари учрайди.\nБизнингча, бу таржима унча аниқ эмас. Айниқса, «билим» сўзи «билиг»нинг маъносини тўлиқ ифодалай олмайди. Тарихий илдизи чуқур бўлган «билиг» сўзини «донолик» деб изоҳласак, тўғрироқ бўларди. Чунки «Билге хоқон» деган сўз азалдан «Доно хоқон» маъносини билдириб келган.\nФорс-тожик тилидан олинган «доно» сўзи аслида «дониш», яъни «билиш» ўзагидан олинган. Шунчаки билимли бўлиш билан доно бўлишнинг орасида катта фарқ бор. Алишер Навоий «Насойим ул-муҳаббат» асарида адиб Аҳмад Югнакий тўғрисида маълумот бергач, қуйидаги байтни келтиради:\nБиликсиз эран ул\nБилиг — фақат билим эмас, эранларга хос донолик ҳам эканлиги бу сатрлардан англашилиб турибди.\n«Қутадғу билиг» нинг ўзида ҳам «билге» сўзи «доно» маъносида кўп учрайди:\nБилигсиз била ҳеч сўзим йўқ менинг,\nЭ билге, ўзим уш топуғчи сенинг.\n«Билигсиз» бу ерда «нодон» маъносида келади. Иккинчи сатрдаги «Э билге!» деган мурожаат эса «Э доно, ўзим сен учун ижод қилмоқдаман» деган маънони билдиради.\n«Қутадғу билиг»да «биликсизлар билгеларнинг ёғийси», «душмани» деган сатр ҳам бор.\nДемак, «Алп Эр Тўнға», «Билге хоқон», «Қутадғу билиг» ва «Девону луғотит турк» асарлари туркий тилнинг бир ярим минг йилдан ортиқ давом этган ривожи ҳақида тасаввур беради. Тил тарихининг мана шу бир ярим минг йиллик жараёнларида ўзбек тилининг ўзига хос тараққи-ёт йўли тадрижий тарзда қандай шаклланиб борганига эътибор берайлик.\nБиз юқорида умумтуркий тил дарёсининг беҳад кенг ҳудудлардан оқиб ўтганини айтган эдик. Энг қадимги даврларда туркий элатлар тиллари бу дарёга ирмоқлар каби қуйилиб, уни бойитиб, қудратини ошириб боради. Асрлар ўтиши билан элатлар халқларга айланади, мамлакат-лар бир-бирларидан ажралиб чиқиб мустақил тараққиёт йўлига киради. Ҳар бир эл яшаган жуғрофий шароит ва ҳар бир халқ асрлар давомида бошдан кечирган тарихий воқеалар уларнинг тилига шундай ўзгачаликлар бахш этадики, энди бу қардош халқлар бир-бирларининг тилларини таржимонсиз тушунолмайдилар. Узоқ ғарбдаги туркияликлар, озарбойжон, туркман, қозоқ, қирғиз, бошқирд тиллари мазкур халкдар ватан қилган улкан ҳудудларда ўз миллатига мос ва хос мустақил тиллар бўлиб шаклланди. Албатта, тилларимизнинг умумтуркий тарихий илдизлари жойида турибди. Аммо бу илдизлардан ўсиб чиққан шохлар бир-бирларидан анча узоқлашиб кетган.\nМана, бир кичик мисол. Қозоқ қардошларимиз Алишер Навоийнинг «Садди Искандарий» достонини ўз тилига таржима қилиб, чиройли китоб шаклида нашр этишган. Кўриб миннатдор бўласиз.\nЛекин муқовада Навоий номи «Науаи» деб ёзилган. Қозоқча талаффуз қоидаси шуни талаб қилган бўлса керак. «Садди Искандарий» деган ном эса «Ескендир қорғани» деб ўзгартирилган.\n«Қорған» қалъа деган маънони билдиради. «Садд» эса қўрғон эмас, буюк бир тўсиқ, тўғондир. Шунинг учун бу достон рус тилига «Вал Искандера» деб таржима қилинган. Ҳар қалай, русча таржима аслиятга яқинроқ.\nАлбатта, ҳар бир тилнинг ўз талаффуз қоидалари бор. Масалан, «йўл» қозоқчада «жўл» дейилади, «яхши» — «жақши», «ёмон» — «жаман», «йўқ» — «жўқ». Бу қипчоқ шевасига хос хусусиятлардир. Ўғуз қавмида «тоғ» — «доғ» дейилади. «Темир — дамир», «тирик» — «дири» деб ёзилади. Бунга табиий бир ҳол деб қараймиз. Чунки қипчоқ ва ўғуз қавмлари ўзбек миллати таркибига ҳам кирган. Уларнинг тил бойликлари ўзбек адабий тилининг шаклланишига хизмат қилган. Лекин қипчоқ ва ўғуз шеваларининг ўзига хос хусусиятлари бор. Ўғуз шевасида «а» ўрнига кўп ҳолларда «э» ишлатилиши турк ва озарбойжон тилларига хос хусусиятлардир.\nМасалан, Аҳмад Яссавийнинг номи ва «Девони ҳикмат» китоби турк-ўғуз талаффузига мосланган ҳолда Аҳмед-и Йесевий. «Дивани Ҳикмет» деган ном билан нашр этилган.\nШу нашрдан яна бир мисол.\nАҳмад Яссавий байти:\nАгар юз йил умр кўрса қаримас,\nАгар ер остига кирса чуримас.\nЭгер юз йил омир бўлса йипранмаз,\nЭгер йер олтина гирса чурумаз.\nАҳмад Яссавий асарларининг тили юқорида биз қаламга олган «Алп Эр Тўнға жангномаси» ва «Билге хоқон» дос-тони, «Қутадғу билиг» ва «Девону луғотит турк» асарларида шаклланган қадимий туркий тилнинг анъаналарини давом эттиради ва ривожлантиради.\nМаҳмуд Кошғарий: «Турклар асли йигирма қабиладир, - деб ёзади. - Ҳар бир қабиланинг аллақанча уруғлари бор». Барча туркий элларни кезиб чиққан бу буюк олим туркий элатларнинг тилларини бир-бирига қиёслаб, ўз китобига «энг тўғри ва аниқ тил»ни асос қилиб олишга интилади. «Тилларнинг энг тўғриси, яхшиси йағма, тухси қабилаларининг тилидир... Буларнинг орасида энг очиқ ва равон тил Хоқония ўлкасида яшовчиларнинг тилидир».\nХоқония ўлкасига ўша даврда Қорахонийлар давлати таркибида бўлган Шарқий Туркистон, Фарғона водийси, Тошкент, Самарқанд ва Бухоро кирганлиги тарихдан маълум. Яғмо, тухси, чигил қарлуқ қабилалари ҳам мана шу ҳудудларда яшаганлар. Ўғуз қабилалари Туркманистон, Озарбойжон ва Туркия томонларни ишғол қилганлар. Қипчоқлар кўпроқ Дашти Қипчоқ номини олган шимоли-ғарб томонлардаги кенгликларни эгаллаганлар.\nМаҳмуд Кошғарий Хоқония ўлкасида туғилиб ўсганлиги учун бу ўлка тилини жуда яхши билган ва уни ўз девонига асос қилиб олган. Бу тилни ўғуз ва қипчоқ қабилаларининг тилларидаги ўзгачаликлар билан қиёс қилган. Масалан, ўғузлар туяни «дева» дейдилар. Хоқония турклари «мен бордим» десалар, ўғузлар «бен бардум» дейдилар. Турклар «чумчуқ» десалар, ўғузлар бир ҳарфни тушириб қолдириб «чумуқ» дейдилар, «келдим» сўзини «г» билан «гелдим» деб айтадилар, «келган» сўзида «г» ҳарфини тушириб қолдириб, «келан» дейдилар.\nШу сабабларга кўра, Маҳмуд Кошғарий ўғуз тилини ҳам, қипчоқ тилида «йўл»ни «жўл», «яхши»ни «жахши» деб айтишларини ҳам умумтуркий тилнинг қоидаси тарзида қабул қилмайди. «Девону луғотит турк»да энг қадимий туркий тил намуналари сифатида Алп Эр Тўнғага бағишланган тўртликлар келтирилгани бежиз эмас. Чунки Алп Эр Тўнғанинг ҳаёти ва фаолияти қадимий Турон ва Туркистон билан чамбарчас боғлиқцир. Кейинчалик Қорахонийлар даврида бу улкан ҳудуд Хоқония ўлкаси деб аталган.\nАлп Эр Тўнға ўз даврининг энг буюк хоқони бўлганини ҳисобга олсак, ўлкани «Хоқония» деб аташда Алп Эр Тўнға хоқонлиги ҳам назарда тутилган, деб ҳисоблаш мумкин. Бир чеккаси шу сабабдан «Алп Эр Тўнға» достонининг тилини Фитрат каби машҳур олимимиз «Қадимги Хоқония тили» деб атаган эди. Бизнинг асосий мавзуимизга оид энг муҳим нуқта шуки, «Алп Эр Тўнға» достонининг тили ҳам, «Билге хоқон ва Култегин» достонининг тили ҳам, «Қутадғу билиг» ва «Девону луғотит турк» асарларининг тили ҳам қипчоқ ва ўғуз шеваларига асосланган қозоқ, турк ва бошқа бир қанча туркий тиллардан кўра, ўзбек адабий тилига яқинроқдир.\nЧунки шартли равишда хоқония деб аталган энг қадимий адабий туркий тил икки минг йилдан ортиқ тарихга эга бўлган Самарқанд, Бухоро, Термиз, Тошкент, Ўш, Қува каби шаҳарларнинг ўтроқ туркий аҳолиси томонидан яратилиб, сайқал берилган.\nҚадимий туркий шаҳарлар азалдан маданият марказлари сифатида адабий тилнинг тўғри шаклланишига хизмат қилиб келган.\nБиринчи марта Алп Эр Тўнға бунёд этган Афросиёб шаҳри (қадимги Самарқанд)нинг номи Семизкент бўлган экан. Наршахий берган маълумотларга кўра, Зарафшон суви лойқаларидан пайдо бўлган ҳосилдор ерларга илк бор Туркистон томонлардан туркий тилли аҳоли кўчиб келиб, обод манзил барпо қилган экан ва унга Бумискент (бошқа бир манбада Нумижкент) деб ном берган эканлар.\nТошкент номи ҳам туркий эл томонидан қўйилган ички маъносидан кўриниб турибди.\nШу келтирилган барча далиллар туркий тиллар ривожида ўзбек тилининг ўзига хос тараққиёт йўли маданият марказлари бўлган қадимги шаҳарларимиз тарихи билан боғлиқ бўлганлигини исбот этади.\nТарих ва тақцир тақозоси билан халқимиз Туркиядан Олтойгача бўлган улкан ҳудудни эгаллаган туркий элларнинг марказий қисмида яшашга, Алп Эр Тўнғадай афсонавий баҳодир Афросиёб шаҳарлар қуриб қолдирган Са-марқанд, Бухоро, Тошкент ҳамда Фарғона водийси ва Хоразм воҳасини ватан қилишга мушарраф бўлди. Ўзбек тили ҳам мана шу жуғрофий ва тарихий шароитга мувофиқ равишда туркий тиллар дарёсининг марказий ўзани-дан ва умумтуркий тиллар шажара дарахтининг ўқ илдизидан озиқланиб, мумтоз бир тараққиёт йўлини босиб ўтди.


26 май 2022, Тошкент вақти: 01:20\nЎзбекистон кўп йиллик танаффусдан кейин Тожикистон шимолига яна табиий газ етказиб бера бошлайди. Бу ҳақда Озодликнинг тожик хизмати хабар қилди.\n“Сомон-Сўғд-Газ” корхонаси маълумотига кўра кўра, ўзбек газини етказиб бериш ишлари шу йил ноябрь ойиданоқ бошланади.\nҲозирда корхонанинг 15 чоғли мутахассиси Хўжандда газ қувурларини тиклаш бўйича таъмир ишларини олиб бормоқдалар. “Зангори олов” билан аввалига саноат корхоналари, кейин эса хусусий ва кўп қаватли уйлар таъминланади.\n“Сомон-Сўғд-Газ” вакилларига кўра, Тожикистон ўзбек газини, ўзаро шартномага мувофиқ, минг куб метрини 130 доллардан сотиб олмоқда, бу эса 2012 йилдагидан қарийб 2,5 баравар арзондир.\nЎзбекистон Тожикистонга табиий газ етказиб беришни 2012 йили тўхтатиб қўйган. Сўнгги бор Тожикистон Ўзбекистондан табиий газни 2011 йил охирида минг куб метрини 370 доллардан сотиб олган. Ўша пайтда экспертлар, Ўзбекистоннинг аввалги президенти Ислом Каримовнинг дўстона бўлмаган сиёсатини назарда тутган ҳолда, газ нархини “сиёсийлашган”, деб ҳисоблар эдилар.


«Ҳамд байроғи менинг қўлимдадир»\n19:00 / 21.12.2018 1889 pdf Ўқиш режими + -\n«Одамлар қайта тирилтирилганларида мен уларнинг аввалгисиман. Тўпланиб келганларида мен уларнинг хатибиман. Ноумид бўлганларида мен уларнинг хушхабарчисиман. Ул кунда ҳамд байроғи менинг қўлимдадир. Фахр эмас-ку, мен Роббим ҳузурида одам боласининг энг мукаррамиман», дедилар».\nШарҳ: Ушбу ҳадиси шарифда Пайғамбар соллаллоҳу алайҳи васаллам фахр учун эмас, балки воқецликдаги ҳақиқат бўлмиш ҳолатни васф қилган ҳолда ўзларининг афзалликларидан бир нечтасини зикр қилмоқдалар.\n1. «Одамлар қайта тирилтирилганларида мен уларнинг аввалгисиман».\nЯъни «Вақти соати етиб, қиёмат қоим бўлиб, Аллоҳ таоло томонидан одамлар қайта тирилтирилганларида мен уларнинг ичидан биринчи бўлиб тирилтириламан». Аввал ҳам ўрганиб ўтганимиздек, бу улкан фазлдир.\n2. «Тўпланиб келганларида мен уларнинг хатибиман».\nЯцни «Қиёмат куни қайта тирилтирилган одамлар Роббилари ҳузурига тўпланиб келганларида мен уларга қарата хутба қиламан». Албатта, ана шундай улуғ мақомда, маҳшарда, Аллоҳ таолонинг ҳузурида қиёмат аҳлига қарата хутба қилиш ҳуқуқининг берилиши ҳазилакам иш эмас. Бу ҳол Муҳаммад мустафо соллаллоҳу алайҳи васалламнинг Аллоҳ таолонинг ҳузуридаги мақомлари қанчалик улуғ эканлигини, у зот инсон зотининг афзали эканлигини яна бир бор кўрсатади.\n3. «Ноумид бўлганларида мен уларнинг хушхабарчисиман».\nЯъни «Одамлар қиёмат даҳшатларини кўриб, ҳамма нарсадан умидларини узиб бўлганларида мен уларнинг жаннатиларига хушхабар берувчиман».\nАлбатта, бу мақом ҳам энг улуғ, ҳеч бир одам зотига насиб этмаган мақомдир. Пайғамбар соллаллоҳу алайҳи васалламнинг ҳаммадан афзал эканликларини шунинг ўзидан ҳам билиб олса бўлади.\n4. «Ул кунда ҳамд байроғи менинг қўлимдадир».\nБу маъно ҳам олдин ўтган. Пайғамбар соллаллоҳу алайҳи васалламнинг «ҳамд байроғи менинг қўлимдадир» деган гаплари «мен катта шафоатни қилганимда аввалгию охирги халойиқ менга мақтов айтадир», деганларидир.\n5. «Фахр эмас-ку, мен Роббим ҳузурида одам боласининг энг мукаррамиман», дедилар».\nҲа, Роббил оламин ҳузурида Муҳаммад мустафо соллаллоҳу алайҳи васалламдан мукаррамроқ одам боласи йўқ. Албатта, бу гапни Пайғамбар соллаллоҳу алайҳи васаллам мақтаниш учун айтган эмаслар, балки воқеълик шу. Бу эса ўз-ўзидан Муҳаммад мустафо соллаллоҳу алайҳи васалламнинг энг афзал банда эканликларини кўрсатади.\n«Расулуллоҳ соллаллоҳу алайҳи васаллам Мадинага кирган куни ундаги барча нарсадан зиё чиқди. У зот вафот этган куни ундаги барча нарсани зулмат босди».\nШарҳ: Расулуллоҳ соллаллоҳу алайҳи васаллам Маккаи Мукаррамадан ҳижрат қилиб, Мадинаи Мунавварага етиб келиб, унга кирганларида у зотнинг фазлларидан шаҳардаги ҳамма нарсалардан зиё таралиб, нур чиқиб кетгани Пайғамбар соллаллоҳу алайҳи васалламнинг афзалликларининг яна бир далолатидир.\nРасулуллоҳ соллаллоҳу алайҳи васаллам дорулбақога риҳлат қилганларида у зотнинг фазлларидан ажраб қолаётган Мадинаи Мунавварадаги ҳамма нарса зулматга кўмилган экан. Бу ҳол ҳам Муҳаммад мустафо соллаллоҳу алайҳи васалламнинг афзалликлари қай даражада улуғ эканлигига ишорадир.\n17:50 / 21.12.2018 6671\nИсроф шайтоннинг насибасидир\n20:00 / 21.12.2018 1220\nРасулуллоҳ соллаллоҳу алайҳи васалламга итоатнинг буюк мукофоти\nАбу Барза розияллоҳу анҳудан ривоят қилинади Жулайбиб ансорлардан бўлган кичик жуссали, уйжой ва молмулкка эга бўлмаган камбағал бир киши эди. Пайғамбар давоми...\n1570 20:05 / 28.04.2017\nАнас розияллоҳу анҳудан ривоят қилинади.Расулуллоҳ соллаллоҳу алайҳи васаллам қавмнинг ичида ўрта бўйли ndash новча ҳам эмас, пакана ҳам эмас тиниқ рангли ndash ўта давоми...\n1571 19:54 / 28.04.2017\nҚўл бериб сўрашиш ҳақида\n. ,.Анас ибн Моликдан ривоят қилинади.Аҳли Яман келганда Набий соллаллоҳу алайҳи васаллам.Батаҳқиқ, Яман аҳли келмоқда. Улар сизлардан кўра юмшоқ давоми...\n2606 10:03 / 18.12.2018\nЭнг биринчи шафоат сўровчи зот\nАбу Ҳурайра розияллоҳу анҳудан ривоят қилинади.Набий соллаллоҳу алайҳи васаллам.Қиёмат куни мен Одам фарзандининг саййидиман. Устидан қабр биринчи ёриладиган давоми...\n2160 17:06 / 05.12.2018\n5606 22:12 / 29.09.2018


Касаба уюшмалари Федерацияси юртимизда амалга оширилаётган хайрли ишларга камарбаста ташкилотлар қаторида инсонларга меҳр-мурувват кўрсатиш, уларнинг оғирини енгил қилиш йўлида ибрат олгулик ташаббусларни илгари суриб келмоқда.\nХусусан, турли соҳаларда сидқидилдан меҳнат қилаётган, ижтимоий кўмакка муҳтож ходимларнинг 87 нафарига «Умид гулшани» ҳамда «Бўстон» санаторийларида саломатликларини тиклаш учун бепул йўлланмалар ажратилди.\n«Умид гулшани» санаторийсида дам олувчиларга нафақат саломатликларини тиклаш, балки ўзидан зурриёд қолдириш, фарзанд кўриш бахти ҳам улашилади. Шифокорлар эзгу умидларни дилига тугиб келганларга замонавий ускуналар воситасида ташхис қўйиш, малакали хазмат кўрсатиш билан биргаликда руҳий мадад ҳам кўрсатадилар. Даволаниб кетганларнинг маълум вақт ўтгандан сўнг оиласида фарзанд дунёга келгани ҳақидаги хушхабар улар учун ҳам катта мукофот эканини ушбу маскан мутасаддилари ҳамиша алоҳида фахр-ифтихор билан таъкидлашади.\nБепул йўлланма асосида келган фуқароларнинг дам олишини мазмунли ташкил этишга катта аҳамият қаратилди. Уларнинг Тошкент шаҳрида мустақиллик йилларида барпо этилган мажмуаларга, Занги ота зиёратгоҳига ташрифи уюштирилди. Ўзбек миллий академик драма театрида спектакль томоша қилишди. 12 кунлик дам олиш мазмунли ўтиши учун барча шароитлар яратилди.\n– 20 йиллик меҳнатим давомида бундай эъзозни кўрмаган эдим, – дейди Қорақалпоғистон Республикаси, Мўйноқ тумани Тик-озек овулидаги қишлоқ оилавий поликлиникаси фарроши Жумагул Еримбетова. – Юртимизда шундай гўзал масканлар борлиги, бу масканларда олижаноб, меҳрибон инсонлар фаолият кўрсатаётгани кўнглимни тоғдек кўтарди.\nҲар иккала санаторийда бепул йўлланма асосида дам олаётган ходимлар учун икки қисмдан иборат байрам тадбирлари ташкил этилди. Санатор-курортлар бошқармасининг маданий-маърифий ишлар бўйича бош мутахассиси Маҳмуда Мурзаева мустақиллик йилларида амалга оширилган ишлар юзасидан маъруза қилди.\nСанъаткорлар томонидан тақдим этилган куй-қўшиқлар тадбир қатнашчиларига кўтаринки кайфият бағишлади.\nҒамхўрликнинг ёрқин намунаси


Конкор – medu.uz – Дорилар ҳақида маълумотлар ўзбек тилида\nHome Йўриқномалар Конкор\nПрепаратнинг савдо номи: Конкор\nфаол модда: бисопролол фумарати – 5,0 мг/10,0 мг;\nёрдамчи моддалар: сувсиз кальций гидрофосфати – 132,0 мг/127,5 мг; майда кукунли маккажўхори крахмали – 14,5 мг/14,0 мг; сувсиз коллоид кремний диоксиди –\n1,5 мг/1,5 мг; микрокристалл целлюлоза – 10,0 мг/10,0 мг; кросповидон – 5,5 мг/5,5 мг; магний стеарати – 1,5 мг/1,5 мг.\nгипромеллоза 2910/15 – 2,2 мг/2,2 мг; макрогол 400 – 0,53 мг/0,53 мг; диметикон 100 – 0,11 мг/0,22 мг; темир (II) оксиди бўёвчиси (Е172) – 0,02 мг/0,12 мг; титан диоксиди (Е171) – 0,97 мг/0,85 мг.\nПлёнка қобиқ билан қопланган 5 мг ли таблеткалар: плёнка қобиқ билан қопланган, ҳар иккала томонида рискаси бўлган, икки томонлама қавариқ, юраксимон шаклли оч-сариқ рангли таблеткалар.\nПлёнка қобиқ билан қопланган 10 мг ли таблеткалар: плёнка қобиқ билан қопланган, ҳар иккала томонида рискаси бўлган, икки томонлама қавариқ, юраксимон шаклли оч-тўқ сариқ рангли таблеткалар.\nФармакотерапевтик гуруҳи: селектив бета1 – адреноблокатор.\nБисопролол – яққол ифодаланган ички симпатомиметик ва мембранобарқарорлаштирувчи фаолликка эга бўлмаган, юқори селектив β1-адреноблокатор. Бронхлар ва томирларнинг силлиқ мушакларида жойлашган β2-адренорецепторларга, шунингдек метаболизм жараёнларида иштирок этувчи β2-адренорецепторларга нисбатан кам ўхшашликка эга. Шу сабабли, нафас йўлларининг қаршилигига ва β2-боғлиқ метаболизм жараёнларига бисопрололнинг таъсири мўлжалланмайди. β1-селективлик терапевтик диапазони доирасидан ташқарида сақланади. Бисопролол яққол ифодаланган салбий инотроп таъсирга эга эмас.\nМаксимал таъсирга ичга қабул қилинганидан кейин 3-4 соат ўтгач эришилади. Суткада бир марта буюрилганида ярим чиқарилиш даври 10-12 соатни ташкил этади, таъсири эса 24 соат сақланади. Умуман, бисопрололнинг максимал антигипертензив таъсирига даволаш бошланишидан 2 ҳафта ўтгач эришилади.\nСурункали юрак касаллиги бўлмаган, юрак ишемик касаллиги бўлган пациентларга шошилинч даволаш амалга оширилганида бисопролол юрак қисқаришлари тез-тезлигини ва зарбдор ҳажмни камайтиради, ва шу билан чиқарилиш фракциясини камайтиради ва миокарднинг кислородга бўлган эҳтиёжини пасайтиради. Узоқ вақт давомида даволашда аввалдан юқори бўлган умумий периферик томир қаршилиги камаяди. Булардан ташқари, β-адреноблокаторларнинг антигипертензив таъсири асосида бўлган механизм сифатида плазмада ренин фаоллигини пасайиши муҳокама қилинмоқда.\nБисопролол юракда β1-адренорецепторларни блокада қилган ҳолда адренергик регуляцияни сусайтиради. Бу юрак қисқаришларининг секинлашишини ва қисқарувчанликнинг пасайишини келтириб чиқаради, бу эса ўз навбатида миокарднинг кислородга бўлган эҳтиёжини пасайишига олиб келади. Миокарднинг кислородга бўлган эҳтиёжини пасайиши стенокардияли ва юрак ишемик касаллиги бўлган пациентларда кутилган самара бўлиб ҳисобланади.\nБисопролол ичга қабул қилинганида 90% дан ортиғи меъда-ичак йўллари орқали сўрилади. Препаратни овқатланиш вақтида қабул қилиш уни сўрилишига таъсир кўрсатмайди.\n«Биринчи ўтиш» самараси ≤ 10%. Мутлақ биокираолиши тахминан 90% ни ташкил этади.\nБисопрололни плазма оқсиллари билан боғланиши тахминан 30% ни ташкил этади. Тақсимланиш ҳажми – 3,5 л/кг.\nБисопролол организмдан иккита йўл орқали чиқарилади: 50 фоизи нофаол метаболитларни ҳосил қилган ҳолда жигарда биотрансформацияга учрайди, улар кейинчалик буйраклар орқали чиқарилади, қолган 50 фоизи сийдик билан бирга ўзгармас кўринишда чиқарилади. Дори воситаси буйраклар орқали ҳам, жигар орқали ҳам бир хил даражада чиқарилиши туфайли, енгил ёки ўртача даражада жигар ва буйрак фаолияти бузилишлари бўлган пациентларда дозага тузатиш киритиш талаб қилинмайди (шунингдек «Қўллаш усули ва дозалари» бўлимида «Жигар ва/ёки буйрак етишмовчилигида дозалаш» қисмига қаранг).\nУмумий клиренс тахминан соатига 15 л ни ташкил этади. Ярим чиқарилиш даври – 10-12 соат (шунингдек «Фармакодинамикаси» бўлимига қаранг).\nБисопролол кинетикаси чизиқли характерга эга ва ёшга боғлиқ эмас.\n– Юракнинг ишемик касаллиги (стенокардия).\nДаволашни кўпроқ кичик дозалардан бошлаб, кейинчалик уларни аста-секин ошириб борган ҳолда амалга ошириш лозим. Барча ҳолларда дозани индивидуал равишда, пульс тез-тезлиги ва даволаш самарасига мувофиқ танлаш лозим.\nБисопролол фумаратининг тавсия этиладиган дозаси кунига 1 марта 5 мг ни ташкил этади.\nЕнгил артериал гипертензияда (диастолик АБ 105 мм сим. уст. қадар) доза суткада 1 марта 2,5 мг ни ташкил этиши мумкин.\nЗарурат бўлганида, дозани суткада 10 мг гача ошириш мумкин. Дозани кейинги оширилиши фақат мутлақ ҳолларда ўзини оқлаши мумкин.\nМаксимал суткалик доза 20 мг.\nЮракнинг ишемик касаллиги (стенокардия)\nЖигар ва/ёки буйрак етишмовчилигида дозалаш\nЯққол ифодаланмаган ёки ўртача даражада жигар ва/ёки буйрак фаолияти бузилишлари бўлган пациентларда дозага тузатиш киритиш талаб қилинмайди. Оғир даражада буйрак фаолияти бузилишлари (креатинин клиренси < 20 мл/мин) бўлган пациентларда ва яққол ифодаланган жигар фаолияти бузилишлари бўлган пациентларда бисопролол фумаратининг суткалик дозаси 10 мг дан ошмаслиги керак.\nДиализда бўлган пациентларда бисопрололни қўллашнинг чекланган тажрибаси мавжуд. Дозалаш режимини ўзгартиришга зарурат йўқ.\nПедиатрия амалиётида бисопрололни қўллаш тажрибаси мавжуд эмас, демак уни мазкур гуруҳдаги пациентларда қўллаш учун тавсия қилиб бўлмайди.\nПлёнка қобиқ билан қопланган таблеткаларни эрталаб, овқатланишга боғлиқ бўлмаган ҳолда чайнамасдан, кичик миқдордаги сув билан бутунлигича ютиш лозим.\nДаволаш давомийлиги чекланмаган ва касалликнинг табиати ва оғирлик даражасига боғлиқ. Конкор препарати билан даволаш курсини, айниқса юрак ишемик касаллиги бўлган пациентларда бирданига тўхтатиб бўлмайди, чунки бу пациент саломатлиги ҳолатини ўткир ёмонлашишига олиб келиши мумкин. Агар даволашни тўхтатиш зарур бўлса, дозани босқичма-босқич камайтириш (масалан, дозани ҳафтада икки баравар камайтириш) лозим.\nНожўя реакциялар тез-тезлигини аниқлаш учун қуйидаги тоифалардан фойдаланилади:\nТез-тез эмас: ≥1/1 000 дан <1/100 гача\nКам ҳолларда: ≥1/10 000 дан <1/1000 гача\nЖуда кам ҳолларда: <1/10 000\nТез-тезлиги номаълум: мавжуд маълумотлар бўйича баҳолаш мумкин эмас.\nКам ҳолларда: триглицеридлар даражасининг ошиши, жигар ферментлари (АЛТ, АСТ) фаоллигини ошиши.\nТез-тез эмас: брадикардия, АВ-ўтказувчанлигини бузилиши, мавжуд юрак етишмовчилигини кучайиши.\nКам ҳолларда: ёш ажралишини камайиши (контакт линзаларини тақувчи пациентларда эътиборга олиш лозим).\nЭшитиш аъзоси томонидан бузилишлар ва мувозанатни бузилиши\nТез-тез эмас: бронхиал астмаси ёки анамнезда нафас йўлларининг обструктив касаллиги бўлган пациентларда бронхоспазм.\nКам ҳолларда: юқори сезувчанлик реакциялари (қичишиш, терини қизариши, тошма).\nЖуда кам ҳолларда: соч тўкилиши. β-адреноблокаторлар псориазни келтириб чиқариши ёки псориаз кечишини қийинлаштириши, шунингдек терида псориазга ўхшаш ўзгаришларни келтириб чиқариши мумкин.\nТез-тез: қўл-оёқларда совуқликни сезиш ёки уларни увишиши.\nКам ҳолларда: гепатит\n*Ушбу симптомлар, одатда, даволашни бошида пайдо бўлиши мумкин. Кўпчилик ҳолларда улар кучсиз ифодаланган бўлади ва 1-2 ҳафта ичида йўқолади.\nМазкур препаратни қуйидаги ҳолатлардаги пациентларда қўллаш мумкин эмас:\nинотроп даволашни талаб қиладиган ўткир юрак етишмовчилиги ёки декомпенсация босқичидаги сурункали юрак етишмовчилиги;\nиккинчи ёки учинчи даражадаги АВ-блокада (электрокардиостимуляторсиз пациентларда);\nоғир бронхиал астма;\nоёқлар артериялари облитерацияланувчи атеросклерозининг оғир шакллари ва Рейно синдроми;\nдаволаш буюрилмаганида феохромоцитома («Махсус кўрсатмалар» бўлимига қаранг);\nбисопрололга ёки препаратнинг ҳар қандай ёрдамчи компонентларига («Таркиби» бўлимига қаранг) юқори сезувчанлик.\nҚуйидаги дори препаратлари билан бир вақтда қўллаш тавсия этилмайди:\nВерапамил туридаги кальций антагонистлари ва, кам даражада, дилтиазем туридаги препаратлар: миокардни қисқаришига ва атриовентрикуляр ўтказувчанликка салбий таъсир кўрсатади. Верапамил туридаги кальций антагонистларини β-адреноблокаторларини қабул қилаётган пациентларда вена ичига юбориш яққол ифодаланган артериал гипотензияга ва атриовентрикуляр блокадага олиб келиши мумкин.\nКлонидин туридаги ва бошқа (масалан, метилдопа, моксонидин, резерпин) марказий таъсир этувчи антигипертензив препаратлар: марказий таъсир этувчи антигипертензив препаратлардан фойдаланган ҳолда мажмуавий даволаш симпатик нерв тизими тонусини пасайиши туфайли юрак етишмовчилигини ривожланишига олиб келиши мумкин бўлиб, у юрак қисқаришлари тез-тезлигини камайиши, юракда қон чиқариб ташлашларни пасайиши, вазодилатация билан кечади. Марказий таъсир этувчи антигипертензив препарат қўлланилишини бирданига, айниқса β-адреноблокаторни қабул қилиш тўхтатилишига қадар бекор қилиш «рикошетли» артериал гипертензияни ривожланиши хавфини ошириши мумкин.\nI синф антиаритмик препаратлар (масалан, хинидин, дизопирамид, лидокаин, фенитоин, флекаинид, пропафенон): атриовентрикуляр ўтказувчанликни секинлашиши ва салбий инотроп таъсирни кучайиши.\nДигидропиридинлар ҳосилалари гуруҳидаги кальций антагонистлари (масалан, нифедипин): бир вақтда қўллаш артериал гипотензия ривожланиши хавфини оширади ва юрак етишмовчилиги бўлган пациентларда юрак қоринчаларининг насос фаолиятини ёмонлашиши хавфини истисно этмайди.\nI синф антиаритмик препаратлар (масалан, амиодарон): атриовентрикуляр ўтказувчанликка таъсирни кучайтириши мумкин.\nПарасимпатомиметиклар: бир вақтда қўллаш атриовентрикуляр ўтказувчанликни секинлаштиради ва брадикардия ривожланиши хавфини оширади.\nМаҳаллий қўллаш учун β-адреноблокаторлар (масалан, глаукомани даволаш учун кўз томчилари) бисопрололнинг тизимли таъсирини кучайтириши мумкин.\nИнсулин ва перорал гипогликемик воситалар: гипогликемик таъсир кучаяди. β-адренорецепторларни блокада қилиш оқибатида гипогликемия симптомлари яширин бўлиши мумкин.\nАнестетиклар: рефлекторли тахикардияни сусайтирилиши ва артериал гипотензия хавфини ошиши мумкин (шунингдек «Махсус кўрсатмалар» бўлимига қаранг).\nЮрак гликозидлари: юрак қисқаришлари тез-тезлиги пасайиши, атриовентрикуляр ўтказувчанлик секинлашиши мумкин.\nНостероид яллиғланишга қарши препаратлар (НЯҚП): гипотензив таъсирни кучсизланиши. β-адреномиметикларни (масалан, добутамин, орципреналин): бисопролол билан бир вақтда қўллаш ҳар иккала дори воситалари таъсирини пасайишига олиб келиши мумкин. Аллергик реакцияларни даволашда адреналиннинг юқорироқ дозалари талаб қилиниши мумкин.\nα- ва β-адренорецепторларни рағбатлантирувчи воситалар (масалан, адреналин, норадреналин): артериал қон босими ошиши ва ўзгарувчан чўлоқланишнинг намоён бўлиши кучайиши мумкин. Носелектив β-адреноблокаторлар қўлланилганида бундай ўзаро таъсирларни юз бериш эҳтимоли кўпроқ.\nТрициклик антидепрессантлар, барбитуратлар, фенотиазинлар, шунингдек антигипертензив таъсир кўрсатувчи бошқа воситалар: гипотензив таъсир кучаяди.\nЭътиборга олиш керак бўлган комбинациялар:\nМефлохин: брадикардия ривожланишини юқори хавфи бўлиши мумкин.\nМоноаминоксидаза ингибиторлари (МАО-В ингибиторлари бундан мустасно): β-адреноблокаторнинг гипотензив таъсири кучайиши мумкин, аммо айни вақтда гипертоник криз ривожланиши хавфи мавжуд.\nКонкор препарати билан, айниқса юрак ишемик касаллиги бўлган пациентларда даволашни тўсатдан тўхтатиш мумкин эмас, чунки бу ҳолатни ўткинчи ёмонлашишига олиб келиши мумкин («Қўллаш усули ва дозалари» бўлимига қаранг).\nКонкорни юрак етишмовчилиги билан бирга кечувчи артериал гипертензия ёки стенокардияси бўлган пациентларда эҳтиёткорлик билан қўллаш лозим.\nКонкорни қуйидаги ҳолларда ўта эҳтиёткорлик билан қўллаш лозим:\nқонда глюкоза даражасининг сезиларли ўзгаришлари бўладиган қандли диабетда; гипогликемия симптомлари (масалан, тахикардия, юракни тез уриш ҳисси ёки кўп терлаш) билинар-билинмас бўлиши мумкин;\nдавомли десенсибилизацияловчи даволашда.\nБошқа β-адреноблокаторларни қўллашдаги каби, бисопролол аллергенларга сезувчанликни кучайтириши ва анафилактик реакцияларнинг оғир кечишини кучайтириши мумкин. Адреналин билан даволаш кутиладиган терапевтик таъсирни ҳар доим ҳам беравермайди.\nбиринчи даражали АВ-блокада;\nоёқлардаги артерияларнинг облитерацияловчи атеросклерози (симптомларни ёмонлашиши айниқса даволашни бошланишида қайд этилиши мумкин).\nГарчанд кардиоселектив (β1) β-адреноблокаторлар носелективларига нисбатан ўпка фаолиятига кам даражада таъсир кўрсатса-да, барча β-адреноблокаторлар сингари, агар уларни қўллаш учун ишонарли клиник асослар бўлмаса, улар ўпканинг обструктив касаллиги бўлган пациентларга буюриш мумкин эмас. Бундай асослар мавжуд бўлганида, Конкор препаратини эҳтиёткорлик билан қўллаш мумкин. Бронхиал астмада ёки клиник симптомлари бўлган ўпканинг бошқа сурункали обструктив касаллигида бронходилятаторлар билан бир вақтда даволаш буюрилиши керак. Кам ҳолларда бронхиал астмаси бўлган пациентларда нафас йўллари қаршилигининг ошиши β2-симпатомиметикларнинг юқорироқ дозаларини қўллашни талаб қилади.\nУмумий анестезия ўтказилаётган пациентларда дастлабки кириш анестезиясида, интубацияда ва оперециядан кейинги даврда β-адреноблокаторларни қўллаш аритмия ва миокард ишемияси ривожланиши хавфини пасайтиради. Ҳозирги вақтда периоперация даврида β-адреноблокатори билан даволашни давом эттириш тавсия этилади. Анестезиолог пациент томонидан β-адреноблокаторларни қўлланилгани ҳақида хабардор бўлиши керак, чунки бу эҳтимол дориларнинг ўзаро таъсирига олиб келиши мумкин, бу эса брадиаритмия ривожланиши ва рефлекторли тахикардия сусайтирилишини, шунингдек қон йўқотилишини компенсация қилишнинг рефлектор қобилияти пасайишини келтириб чиқариши мумкин. Жарроҳлик аралашуви ўтказилишидан олдин β-адреноблокатор қўлланилишини бекор қилиш зарурати юзага келганида, буни режалаштирилган анестезияга қадар 48 соат давомида босқичма-босқич амалга ошириш лозим.\nАнамнезда псориази бўлган пациентларда β-адреноблокаторлар (масалан, бисопролол) буюрилишидан олдин «фойда-хавф» нисбатини синчковлик билан баҳолаш лозим.\nФеохромоцитомали пациентларда α-адренорецепторлар дастлабки блокада қилинганидан кейин бисопрололни қўллаш мумкин.\nБисопролол билан даволанганда тиреотоксикоз симптомлари яширин кечиши мумкин.\nКонкор препаратини қўллаш допинг-назорат амалга оширилганида ижобий натижага олиб келиши мумкин.\nБисопрололнинг фармакологик фаоллиги ҳомиладорликни кечишига ва/ёки ҳомилага/янги туғилган чақалоққа номақбул таъсир кўрсатиши мумкин.\nУмуман, β-адреноблокаторлар йўлдошда қон оқимини бузади, бу ҳомилани она қорнида ривожланишини ушланиб қолишига, ҳомиланинг она қорнида нобуд бўлишига, бола ташлашга ёки муддатидан илгари туғруққа олиб келади. Номақбул таъсирлар (масалан, гипогликемия ва брадикардия) ҳомилада ва янги туғилган чақалоқда юзага келиши мумкин. β-адреноблокаторлар билан даволаш зарурати бўлганида β1-адреноблокаторларни қўллаш афзалроқ бўлади.\nБисопрололни яққол зарурат бўлмаганида ҳомиладорлик даврида қўллаш тавсия этилмайди. Бисопрололни қўллаш зарурати бўлганида бачадон-йўлдош қон оқимини ва даволаш жараёнида ҳомиланинг она қорнида ривожланишини назорат қилиш талаб қилинади. Ҳомиладорликни кечишига ёки ҳомилага салбий таъсир бўлганида даволашнинг муқобил вариантларини кўриб чиқиш лозим. Янги туғилган чақалоқ ҳолатини синчковлик билан назорат қилиш лозим. Гипогликемия ва брадикардия симптомлари кўпчилик ҳолларда ҳаётнинг дастлабки 3 кунида юзага келади.\nБисопрололнинг она сутига ўтиши номаълум. Шу сабабли, лактация даврида бисопролол билан даволаш тавсия этилмайди.\nЮрак ишемик касаллиги бўлган пациентлар иштирокида ўтказилган тадқиқотда бисопролол транспорт воситаларини бошқариш қобилиятига таъсир кўрсатмаган. Бироқ, препаратга нисбатан индивидуал реакциялар ривожланганида транспорт воситаларини бошқариш ёки техник жиҳатдан мураккаб бўлган механизмлар билан ишлаш қобилияти бузилиши мумкин. Бунга даволаш бошланишида ва препарат дозаси ўзгартирилганидан кейин, шунингдек алкоголни бир вақтда қўлланилганида эътибор қаратиш лозим.\nБрадикардия, артериал гипотензия, бронхоспазм, ўткир юрак етишмовчилиги ва гипогликемия β-адреноблокаторлар билан дозани ошириб юборилишининг кўп учрайдиган белгиларига тааллуқлидир. Ҳозирда артериал гипертензияли ва/ёки юрак ишемик касаллиги бўлган пациентларда бисопролол дозасини (максимал доза 2000 мг) ошириб юборилишининг бер нечта ҳоллари маълум. Мазкур пациентларда брадикардия ва артериал гипотензия ривожланиши қайд этилган бўлиб, барча пациентлар соғайган.\nБисопрололнинг юқори дозасини бир марта қабул қилишга сезувчанлик пациентларда сезиларли даражада фарқ қилади. Юрак етишмовчилиги бўлган пациентлар юқорироқ сезувчанликка эга эканлиги тўлиқ эҳтимолдан холи эмас.\nДоза ошириб юборилганида препаратни қабул қилиш тўхтатилиши ва тутиб турувчи ҳамда симптоматик даволашни бошлаш лозим. Чекланган маълумотларга кўра, бисопролол ёмон диализланадиган моддаларга мансуб. Фармакологик таъсирни ва бошқа β-адреноблокаторлари учун қўллашга доир тавсияларни инобатга олган ҳолда клиник кўрсатмалар бўйича қуйидаги умум қабул қилинган тадбирларни ўтказиш лозим.\nБрадикардия: атропинни вена ичига юборилади. Таъсир етарлича бўлмаганида орципреналинни ёки ижобий хронотроп таъсирга эга бошқа дори воситасини эҳтиёткорлик билан юбориш мумкин. Айрим ҳолларда кардиостимуляторларни ўрнатиш талаб қилиниши мумкин.\nАртериал гипотензия: Инфузион даволаш ва вазопрессорларни юбориш амалга оширилади. Глюкагонни вена ичига юбориш самарали бўлиши мумкин.\nАВ-блокада (II ва III даражали): пациентлар синчков кузатув остида бўлиши ва вена ичига инъекциялар кўринишида орципреналинни олишлари керак. Зарурат бўлганида кардиостимулятор ўрнатилади.\nЎткир юрак етишмовчилиги: диуретиклар, ижобий инотроп таъсирга эга препаратларни, вазодилятаторларни вена ичига юборилади.\nБронхоспазмда: орципреналин, β2-симпатомиметиклар ва/ёки аминофиллин каби бронходилятаторларни буюрилади.\n30 таблеткадан алюминийли фольга ва ПВХ блистерда; 1 блистер қўллаш бўйича йўриқнома билан бирга картон қутига жойланган.\n25 таблеткадан алюминийли фольга ва ПВХ блистерда; 2 блистер қўллаш бўйича йўриқнома билан бирга картон қутига жойланган.\nОлдингисиКонвулекс® ичга қабул қилиш учун томчилар28.05.2018


Алишер Новоий номидаги Ўзбекистон Миллий кутубхонаси\nНавои кучаси, 1\n+99871 2328394, +99871 2391658\nКутубхонада автоматлаштирилган буюртма кафедраси ҳам бор. У ерда барча берилган ва қайтарилган китоблар ҳисоботи олиб борилади. Сиз шундай электрон-кутубхона ҳизмати жойлашган хонадан истаган китобингизни буюртма қилишингиз мумкин. Буюртмангиз 10-15 дақиқа ичида етказилади.\nХозирги вақтда кутубхона фондида рақамлаштириш ишлари олиб борилмоқда. Электрон каталог 600 000 та ёзувлардан иборат.\n-китобхонларни рўйхатга олиш: 9.00-18.00, шанба, якшанба: 9.00-15.00;\n-“Тафаккур” катта ўқув зали: 9.00-20.00, шанба, якшанба: 9.00-17.00;\n-“Кашфиёт” илмий ўқув зали: 9.00-18.00, шанба, якшанба: 9.00-17.00;\n-“Истиқлол” ёшлар ва талабалар ўқув зали: 9.00-18.00, шанба, якшанба: 9.00-17.00;\n-“Нодир” қўлёзмалар, нодир ва алоҳида қимматга эга нашрлар ўқув зали: 9.00-18.00, шанба: 9.00-17.00, якшанба дам олиш куни;\n-“Жоҳон” хорижий ўқув зали: 9.00-18.00, шанба: 9.00-17.00, якшанба дам олиш куни;\n-“Ўзбекситон” миллий адабиётлар ва давлат тарихи зали: 9.00-20.00, шанба, якшанба: 9.00-17.00;\n-Маълумот ахборот ўқув зали, каталог ва картотекалар, электрон каталог: 9.00-19.00, шанба, якшанба: 9.00-17.00;\n-Вертуал маълумотлар хизмати: 9.00-19.00, шанба, якшанба: 9.00-17.00;\n-“Адолат” ҳуқуқий ахборот ўқув зали: 9.00-20.00, шанба, якшанба: 9.00-17.00;\n-“Ижод” нота-мусиқа нашрлар зали: 9.00-20.00, шанба, якшанба: дам олиш куни;\n-“Илм” диссертациялар ўқув зали: 9.00-20.00, шанба, якшанба: 9.00-17.00;\n-“Медиа марказ” медиа ва интернет маркази: 9.00-20.00, шанба, якшанба: дам олиш куни;\n-Электрон кутубхона: 9.00-20.00, шанба, якшанба: дам олиш куни;\n-Имконияти чекланган фойдаланиувчилар ўқув зали: 9.00-20.00, шанба, якшанба: дам олиш куни;\n-Кутубхоналараро абонемент ва хужжатларни электрон етказиш: 9.00-18.00, шанба, якшанба: дам олиш куни;\n-Китоб музейи: 10.00-15.00, шанба ва якшанба: 11.00-15.00;\n-Болалар хонаси: 10.00-16.00, шанба ва якшанба дам олиш куни;\n-Кўргазма зали: 10.00-16.00, шанба ва якшанба дам олиш куни;\n-Киномарказ: 10.00-16.00, шанба ва якшанба: 10.00-16.00.


Ўзбекистон таэквондо WTF ассоциацияси Жанубий Кореядан ташриф буюрган кўргазмали жамоа аъзоларига миннатдорчилик билдирилди / Olamsport.com\n09 авг 20:24\nЎзбекистон таэквондо WTF ассоциацияси Жанубий Кореядан ташриф буюрган кўргазмали жамоа аъзоларига миннатдорчилик билдирилди\nХабарингиз, бор шу кунларда пойтахтимиз таэквондо бўйича жаҳон чемпионатига мезбонлик қилмоқда.\nКеча эса жаҳон таэквондоси тарихидаги энг йирик флэшмоб ҳам Тошкентда ташкил этилди.\nЖаҳон чемпионатининг очилиш маросими, шунингдек флэшмоб давомида Бутунжаҳон таэквондо федерациясининг кўргазмали жамоаси чиқишлари юртимиз таэквондо ихлосмандларида катта таассурот қолдирди ва олқишларга сазовор бўлди.\nШуни инобатга олган ҳолда Ўзбекистон таэквондо WTF ассоциацияси бугун мазкур клуб аъзоларига миннатдорчилик билдирди.\nАссоциация раҳбари Шерзод Тошматов клуб раҳбарлари, мураббийлар ва ёш спортчиларга эсдалик совғаларини тақдим этди. Ассоциациямизнинг эксклюзив миллий зарбоф чўпони меҳмонларга манзур келди. Ёш таэквондочиларга ҳам жаҳон чемпионати тимсоллари ҳисобланган юмшоқ ўйинчоқлар, махсус футболка ва сертификатлар тақдим этилди.\nЎз навбатида меҳмонлар ҳам Ўзбекистон таэквондо WTF ассоциациясига эсдалик совғасини топширишди.


“РЕАЛ МАДРИД” КЛУБИНИНГ 3 НАФАР МУРАББИЙСИ ТОШКЕНТГА КЕЛДИ\nЎзбекистон футбол ассоциацияси ва “Реал Мадрид” клуби академияси ўртасидаги келишувга асосан 22-23 май кунлари Испаниянинг “Қироллик клуби” академияси менежерлари Андрес Антонио ҳамда Хуан Пабло ташриф буюриб, юртимизда Real Madrid Foundation Clinic дастурини ишга тушириш бўйича дастлабки ҳаракатлар бошлангани ҳақида ЎФА расмий сайти хабар берган эди.\nАна шу дастурга асосан “Қироллик клуби”нинг 3 нафар мураббийи — Карлос Альберт, Мануэль Агуадо Хил ва Эктор Висенте Тошкентга ташриф буюришди.\nМеҳмонларни Ислом Каримов номидаги Тошкент Халқаро аэропортда ЎФА вакиллари, футбол ишқибозлари ҳамда ОАВ ходимлари катта тантаналар билан кутиб олишди.\nЭртага, 1 июнь куни “Бунёдкор” клуби академиясида испаниялик мутахассислар иштирокида юртимиздаги болалар мураббийлари учун семинар ташкил қилинади. Шунингдек, “Бунёдкор” клубининг машғулотлар стадионида амалий машғулотлар ўтказилиши ҳам режалаштирилган.\n3 июнь куни соат 19:00да “Бунёдкор” стадионида Real Madrid Foundation Clinic дастурининг очилиши бўлиб ўтади.


"Charm to'p" Karmana tumanida » Navoiy viloyati Jismoniy tarbiya va sport boshqarmasi\nASOSIY » VILOYAT YANGILIKLARI » "Charm to'p" Karmana tumanida\n"Charm to'p" Karmana tumanida\nАвтор: admin от 08 август, раздел: VILOYAT YANGILIKLARI, просмотров 17\nБугун Кармана туманидаги 🏟"Қизилқум" профессионал футбол клубига қарашли болалар ўсмирлар футбол мактаби майдонида :soccer:Ўзбекистон футбол ассоциацияси "Чарм тўп" мусобасининг Кармана тумани босқичи бўлиб ўтди. Ушбу мусобақа 17-30 ёшгача бўлган махаллалар футбол жамоалари ўртасида кечиб, бу мусобақанинг финал бахсида "Янгиобод МФЙ"нинг "Ибн-Сино" жамоаси хамда "Жалоир МФЙ" жамоалари ўзаро куч синашишди. Қизиқарли ва муросасиз курашлар хамда драматик тарзда кечган учрашувда 1:0 хисобида "Янгиобод МФЙ"нинг "Ибн-Сино" жамоаси рақибидан устун келиб мусобақа ғолиби бўлди. Энди "Чарм тўп" мусобақасининг вилоят босқичида "Янгиобод МФЙ"нинг "Ибн-Сино" жамоаси Кармана тумани шарафини химоя қилади. Эслатиб ўтамиз ўтган 2018 йилда 17-22 ёшгача ўтказилган "Чарм тўп" мусобақасиинг Республика босқичида айнан ана шу жамоа вилоят шарафини химоя қилган эди. "Ибн-Сино" жамоаси рахбари Равшан Ислмовнинг такидлашича бу йилги "Чарм тўп" мусобақасида хам жамоа олдида Республика босқичига чиқиш вазифаси қўйилган.\n"Charm to'p " Qiziltepa tumanida\nOlympic day Navoiyda\nНавоийда "Ёшлар куни" ва спорт


Тартиб рақами: 02.05.02\nБухоро рақслари ҳозирги Бухоро вилояти музофотида шаклланиб ривожланган. Одатда Бухоро рақслари қўл ҳаракатлари билан бошланади, кейинчали гавда ҳаракатлари қўшилиб, ундан кейин оёқ ҳаракатлари билан тўлдирилади. Бунда гавданинг турли ҳолатлари, ортга букилиш, ўз ўқи атрофида айланиш, қўлларнинг ранг-баранг ҳаракатлари рақсларнинг жозибадорлигини оширади.\nТартиб рақами: 02.05.03\nСурхон рақслари бошқа ўзбек рақс мактабларидан кўчманчи аҳолининг турмуш тарзи билан боғлиқлиги билан ажралиб туради. Енгил ва дадил қадам ташлаш, маъноли қўл ҳаракатлари, гавданинг майин ҳаракатланиши билан бойитилган аёллар рақсида аксарият ҳолларда турмушда ишлатиладиган қошиқ, урчуқ, чиғириқ, чироқ ва бошқа рўзғор буюмларидан фойдаланилади.\nФарғона водийси рақслари\nТартиб рақами: 02.05.04\nФарғона рақсларининг илдизлари майдонларда намойиш этиш учун мўлжалланган "катта ўйин" ва меҳмонҳона ва хонадонларда намойиш этиладиган "кичик ўйин"га бориб тақалади.\nТартиб рақами: 02.06\nТартиб рақами: 02.06.02\nАския (арабча "азкиё"- ўткир зеҳнли, ҳозиржавоб) – ўзбек халқ оғзаки ижодининг хушчақчақ ва кулгили томоша санъатининг оммалашган жанри. У одатда халқ сайилида, тўйларда ва бошқа маросимларда ижро этилади. Ўзбекистоннинг Фарғона водийси ва Тошкент вилоятларида ривожланиб, санъат даражасига кўтарилган. Фарғона водийси аҳолиси аския томошаларида фаол қатнашиб келишади. Ижрочи-аскиячилар (аскиябоз) билан тингловчиларининг умумий кулгиси аскияга ҳарорат, хушчақчақлик бағишлайди.\nТартиб рақами: 02.06.03\nМасхарабозлик – ўзбек томоша санъатининг бир тури. Ўтмишда масхара ёки мукаллид томошаси, аниқроғи, ниқоб (маска) кийган актёр томошаси. Ўтмишда қадимий инсон турли маъбудларга сиғиниши туфайли, масхара одам ёки ҳайвонлар қиёфасини акс эттирувчи ниқобларни кийиб томоша кўрсатган, рақсга тушган.


Украина Қримда ўтказилган Ғалаба паради учун Россияга протест нотасини юборди\n12:53 25.06.2020 (Янгиланган 12:54 25.06.2020)\nРоссия ТИВ ҳеч ким Россия ҳукуматига регионларга қачон ва қай тарзда бориш кераклиги ҳақида кўрсатма беришга ҳақли эмаслигини кўп бора таъкидлаган.\nТОШКЕНТ, 25 июн — Sputnik. Киев Қримда ўтказилган Ғалаба парадлари учун Москвага протест нотасини юборди. Бу ҳақда Украина ТИВ сайтида эълон қилинган баёнотда айтилган.\nСобиқ СССР мамлакатлари ҳарбийлари Москвадаги Ғалаба парадида\nИдора фикрича, ярим оролдаги тантаналар "Украина-Россия муносабатларида зиддиятлар ўткир тус олишига" олиб келади.\nКуни кеча Ғалаба парадлари Севастополь, Симферополь ва Керчда ўтказилган эди.\nКиев бир неча бор, шу жумладан, Россия биринчи шахсларининг Қримга ташрифлари туфайли ҳам кўп маротаба норозилик билдирган.\n“Рус халқи совғалари” ҳақида гапирганда Путин кимни назарда тутган эди? >>>\nМосква бу сингари ноталарни эътиборга олмасдан ва жавоб муносабатисиз қайтаради.\nРоссия ТИВ ҳеч ким Россия ҳукуматига регионларга қачон ва қай тарзда бориш кераклиги ҳақида кўрсатма беришга ҳақли эмаслигини кўп бор таъкидлаган.


РПЛ 05.07.2020 22:30 Краснодар 0 - 0 Зенит\n«Е» гуруҳи, 1-тур\nАлессандро Флоренци (31)\nЛуис Суарес (21)\n90+5' Ўйин тугади! "РОМА" - "БАРСЕЛОНА" - 1:1!\n90+5' Вуууууҳ! МЕссининг узатмасидан кейин Альба дарвозабон билан юзма-юз ҳолатда тўпни кўкраги билан қабул қилди ва посбоннинг устидан тўпни оширди. Ҳимоячи тўпни қайтарди!\n90+3' Пикенинг бош билан йўллаган зарбаси ҳимоячига тегиб майдонни тарк этди. Яна бурчак зарбаси\n90+2' Неймарнинг жарима майдончаси ичидан йўллаган зарбаси ҳимоячига тегиб, майдонни тарк этди. Бурчак тўпи\n90' Мессининг узатмасидан кейин Суарес жарима майдончаси ичида тўпни қабул қилаётганида сакраётган тўп унинг қўлига тегиб кетди. Яхши вазият йўққа чиқди\n88' "Рома" қарши ҳужумда зарба бериш имкониятига эга бўлди. Салоҳнинг узатмасидан кейин Жеко 17 метрдан дарвоза томон тўпни йўналтирди. Тер Штеген тўпни қабул қилди\n85' "Рома"да ўзгариш: Флоренци майдонни тарк этмоқда. Унинг ўрнига Торосидис тушди\n83' Месси чап қанотдан жарима майдончасига кирган Альбага узатма берди ва Хорди тўпни дарвозабон майдончасига йўналтирди. Тўпни посбон эгаллади\n81' "Рома"да ўзгариш: Фальке ўрнига Франческо Итурбе тушди\n80' Оҳо! Иньеста жарима майдончаси ичида Неймар билан "девор" ўйнаб, дарвозабон билан бирга бир вазиятга чиқиб борди. Андреснинг зарбасини Де Санктис қайтарди\n78' Яго фальке чап қанотдан жарима майдончасига кирди ва ноаниқ зарба йўллади\n78' Вууууҳ! Мессининг зарбасидан кейин тўп дарвоза тўсинига тегиб, майдонни тарк этди!\n77' Неймар жарима майдончаси ичида тўпни қабул қилди ва 14 метрлардан зарба йўллади. Тўп рекошет ҳолатида майдонни тарк этди\n76' Флоренци 16 метрдан дарвозага аниқ зарба бера олмади\n75' Жерар Пике сариқ карточка олди. Жекони қўли билан тортиб қолгани учун\n72' Чапдан жарима майдончасига кираётган Альбага Месси ҳимоячилар орасида узатма берди. Аммо ҳимоячи тўпга ета олмади\n71' Бугун "Барса"нинг ўйини жуда секин, хатолар кўп. Римликлар Мессини яхши қўриқлашмоқда\n67' "Рома" қанотдан тўпни "Барса" жарима майдончасига отиб берди. Маскерано Наингголанни тортди ва футболчи йиқилди. Ҳакам пенальти белгилашга қарор қилмади\n65' "Барселона"да мажбурий ўзгариш: Ҳозиргина майдонга тушиб, 1 дақиқа ўйнаган Рафинья ўрнига Маскерано туширилди\n63' Ража Наингголан сариқ карточка олди. Рафиньяни ортдан чалиб йиқитди. Рафинья жиддий жароҳат олган кўринади. Уни алмаштиришмоқчи\n62' Каталонияликлар тўпни назорат қилишмоқда. Аммо ҳимояни ёриб ўта олишмаяпти\n61' "Барселона"да ўзгариш: Иван Ракитич майдонни тарк этди. Унинг ўрнига Рафинья учрашувни давом эттиради\n56' Неймар чап қанотдан ўртароққа сурилди ва Мессига узатма берди. Ҳужумчи жарима майдончасига ёриб кира олмади\n54' Неймар майдон марказида тўпни эгаллади ва чап томондан жарима майдончасига кириб, нариги томонда очилган Суаресга узатма беришга ҳаракат қилди. Тўп ҳимоячига тегиб, майдонни тарк этди\n53' Суарес офсайдда қолди\n50' "Рома" посбони Войцех Шченсни бармоғидан жароҳат олиб, майдонни тарк этди. Ўйиннинг қолган дақиқаларида Морган Де Санктис дарвозани қўриқлайди\n47' "Барса"да яхши имконият. Мессининг узатмасидан кейин Альба чап қанотдан жарима майдончасига кирди ва тўпни дарвоза олдидаги Суаресга узатди. Луис товони билан зарба беришга ҳаракат қилди. Ҳаракат муваффақиятсиз чиқди\n47' Вуууҳ! Неймар ўз вақтида жарима майдончасига кираётган Мессига узатма берди. Лионел чап оёқда зарба беришга улгурди. "Рома" посбони зарбани қайтарди!\n45+1' Биринчи бўлим якунланди. Танаффус. Ҳозирча "Рома" - "Барселона" - 1:1.\n45' Салоҳ яна тезликда меҳмонлар ҳимоячиларини ортда қолдирди. Мисрлик футболчи жарима майдончаси чизиғи устидан аниқ зарба йўллай олмади\n43' "Барселона" ҳимоясининг хатосидан сўнг Наингголан 20 метрлардан кучли ва аниқ зарба йўллади. Тер Штеген ажойиб сэйв намойиш қилди\n42' Мессининг узатмасини Флоренци эгаллаб олиб, олдинга ўтди, аммо бу сафар олисдан зарба бермади:)\n40' Каталонияликлар тўпни узоқ вақт назорат қилишди ва Роберто томон узатма берилди. Серхи тўпга ета олмади\n38' Месси ўнг қанотда икки ҳимоячидан ўтиб жарима майдончасига кирди ва ўткир бурчак остида зарба берди! Шченсни зарбани қайтарди ва ҳимоячилар тўпни тепиб юборишди\n37' Мессига нисбатан фол ишлатилди. Леонинг ўзи 26 метрлардан жарима зарбасини амалга оширди. Тўп юқоридан ўтиб кетди\n35' Чиройли гол гувоҳига айландик. Ўйинга интрига қайтди.\n31' ГООООЛ! "Барселона" дарвозасига даҳшатли гол! Алессандр Флоренци ўнг қанотдан бироз олдинга ўтди ва Тер Штегеннинг олдинга чиқиб кетганини кўриб, майдон марказидан зарба берди. Тўп дарвозабоннинг устидан ошиб, тўрга бориб тушди!!!\n28' Чапдан юқоридан берилган узатмани Тер Штеген эгаллаб олди\n24' Эътиборга молик вазият юзага келди. Суарес чап томондан жарима майдончасига кирди ва бирга бир вазиятда дарвозабонга урилиб йиқилди. Луис тўпни ён томонга олиб қочганидан кейин йиқилди. Аммо ҳакам на пенальти белгилади, на Суаресга сариқ карточка берди, вазиятни симуляция деб баҳолаб....\n21' ГОООООЛ! Луис Суарес, 0:1! Ракитич ўнг қанотдан олис устун томон узатма берди. Уругвайлик футболчи бош билан тўпни дарвозага тўғрилаб қўйди!\n20' Мессининг узатмасидан кейин Суарес жарима майдончасига кириб бордли, аммо Лукас Диндан ўтиб кета олмади\n17' Неймар чап қанотдан жарима майдончасига кириб келган Мессини тўп билан таъминлади. Ҳужумчиниг зарбаси йўлига ҳимоячи ўзини ташлади\n15' Ўйин нисбатан тенглашди. Каталонияликлар майдонда тўлиқ ташаббусга эришишаётгани йўқ\n11' "Барса" рақиб жарима майдончаси ичида ва атрофида майда паслар орқали зарбавор вазият яратишга уринди. Аммо якуний зарбага аниқлик етишмади\n10' Чап қанотдан ҳаволатиб етказилган тўпни Суарес бош билан дарвозага буришга уринди. Зарба аниқ бўлмади\n9' "Рома"нинг қарши ҳужумлари хавфли кўринмоқда. Жеко чап қанотдан олдинга ўтди ва Салоҳ томон узатма берди. Матьё тўпни эгаллаб олди\n8' Муҳаммад Салоҳ ўзининг ўнг қанотидан катта тезликда Альбадан ўтиб кетди. Бироқ кейинчалик Жорди унга етиб олиб, тўпни майдон ташқарисига чиқариб юборди\n6' Луис Суарес офсайдда қолди\n5' Ракитичнинг майдон марказида тўп узатишдаги хатосидан сўнг Салоҳ тўпни эгаллаб олдинга борди. Бускетс эса жарима майдончаси чизиғи устида ундан тўпни олиб қўйди\n4' Вууууҳ! Римликлар ўз жарима майдончалари ташқарисида Мессига зараб йўллаш имконини бериб қўйди. Лео чап оёқда берган зарбадан сўнг тўп дарвоза устидан ўтиб кетди\n3' Ҳозирча вазият "жим-жит". "Барселона" тўпни назорат қила бошлади.\n' Ҳакамлар ва футболчилар майдонга чиқиб келишди. ЕЧЛ мадҳияси янграмоқда\n' "Рома" ўзининг тўқ қизил рангли формасида майдонга чиқишга тайёргарлик кўрмоқда. "Барса" эса бугун оч кўк рангли формани танлаган\n' "Рома" мухлислари ўйин бошланиши олдидан куйлашмоқда. Чиройли\n' "Барселона" Римда "Рома" меҳмони бўлмоқда.\n' Чемпионлар лигасининг бугунги дастуридан ўрин олган энг марказий ўйинни матнли онлайн трансляция шаклида эътиборингизга ҳавола қиламиз\n' Хайрли оқшом қадрли футбол мухлислари


Rost24 - Коммунистик тизимда қотиб ишлайдиган телеканаллар кимга керак?\nЖамият учун ёлғончи, давлат учун самарасиз МТРК ислоҳотга муҳтож\nЎзбекистон миллий телерадиокомпанияси (МТРК) 13 та телеканал, 4 та радиоканал, 13 та ҳудудий телеканалларни бағрида сақлаб келмоқда.\nУндан ташқари “Республика телерадиомаркази”, “Ўзбекистон МТРК медиамаркази”, “Ўзбектелефильм” “Махсус автокорхона” каби алоҳида тизимлар ҳам мавжуд.\nВилоят телерадиоканаллари билан бирга жами 30та теле ва радиоканалларнинг жамият ва ҳукумат учун қанчалик фойдаси тегмоқда? Аслида бу саволга телетомошабин мухлислар жавоб бериши керак. Ваҳолангки, телетомошабинлардан телевидение ҳақида сўрасангиз, “Севимли”, “Зўр” МЮ5, “Миллий” каби хусусий телеканаллар мавжудлигини билишади.\nДавлат телеканаллари эса бугун томошабинлар назаридан бутунлай четда қолмоқда. Бунга сабаб эса – кўришга арзигулик кўрсатувлар мавжуд эмас. МТРК кўрсатувларига муносабат билдирган одамларнинг 90 фоизи ёлғон, қолган 10 фоизи эса гумон деган жавобни беришмоқда. Ҳаттоки, энг ишонган “Ўзбекистон24” телерадиоканали ҳам халқ тилида “Сусамбил” мақомига муносиб кўрилган.\nБугунги кунда МТРКда тайёрланадиган кўпгина кўрсатувларнинг асосий мақсади – эфир вақтини тўлдириш бўлиб қолмоқда. Томошабинни жалб қилиш деган тушунчалар эса бутунлай унутилган.\nХусусий телеканаллар майдонга чиққунига қадар аҳоли МТРК тизимидаги телеканалларни кўришга мажбур эди. Энди эса одамлар уйидаги телевизор дастуридан давлат телеканалларининг барчасини тозалаб ташлаган. Амалдорларгина фақат “Ўзбекистон24” телеканалини кўришга мажбур. Халқда эса бундай мажбурият йўқ.\nБюджетдан ажратилган 561,4 миллиард сўмга муносиб нимадир қилиши зарур эмасми? Томошабинлар учун нимадир бериши мумкин десак, томошабиннинг ўзи МТРК каналларини кўрмайди. Ҳукумат учун нимадир қилиши керак десак, кимдир кўриши керкку ахир. Демак ҳар йили ажратиладиган ярим триллион сўм ҳавога совурилмоқда.\nШундай экан ҳукумат томонидан МТРКга топширилган миссия ҳам самарасиз бўлмоқда. Бюджетдан ажратилган пуллардан бир қисми қайсидир хусусий телеканалга ажратилиб берилса, ҳар қандай миссияни қойилмақом қилиб уддалаб бериши мумкин.\nБир замонлар қўшни республикаларга ҳасад қилинган ҳолда телеканаллар сони кўпайтирилиб ташланган эди. 13 та телеканалга зарурат ва эҳтиёж ҳам йўқ аслида. Деярли ярми мавзу ва мақсад жиҳатидан бир бирини такрорлайди.\nМисол учун, “Маданият ва маърифат” ва “Ўзбекистон тарихи”, “Маҳалла” ва “Оилавий” телеканаллари мавзу ва мақсад жиҳатидан бир бирига ўхшаш. “Ўзбекистон” ҳамда “Тошкент” телеканали эса барчасидаги мавзуни такрорлайди.\nМТРКнинг бошқарув тизими 73 йил жон сақлаб келган собиқ СССРнинг коммунистик бошқарувига ўхшайди. Бу тизим тагидан чириб бўлган десак ҳам адашмаган бўламиз. Ҳеч кимга ҳаттоки, ҳукуматга ҳам фойдаси тегмай қолган. Аммо маълум бир шахсларгагина зарур ташкилотлиги сир эмас.\nБугун эса бу социалистик тизимга барҳам бериб МТРКга тоза ҳаво киритиш лозим. Аммо шуни ҳам алоҳида таъкидлаш зарурки, битта канални иккита қилиб ёки иккита телеканални битта қилиб ислоҳ қилиб бўлмайди. Тубдан ислоҳ қилиш зарур.\nМТРК тизимида яна бир коммунистик услубда ишлайдиган катта бир ташкилот бор. Телемарказ деган ташкилот телеканалларга хона, монтажчи, камера ажратиб бюджет пулларини ихтиёрий-мажбурий қайтариб олади. Соатбай ажратиладиган камера, монтаж хоналари ва инженерлар учун белгиланган сумма миқдори қайси тамойиллар асосида белгиланган. Шу савол ҳам очиқ қолиши табиий. Умуман олганда бюджет пулларини каналларга тарқатиб, яна ўзлари йиғиб оладиган механизм кимгадир керакми? Қисқаси, давлатдан ажратилган пул бир айлантирилади ва ... давомини айтишга факт факт йўқ.\n“Махсус автокорхона” ҳам худди шу механизмни бажариб беради. Биргина директорга хизмат учун ажратилган нексия машинасининг хизмат ҳаққи учун телеканалдан тортиб олинадиган бир йиллик пулига янги жентра машинасини олиш мумкин.\nМТРКда мавжуд 13 та телеканаллларга ўзлари реклама қидириб топиш ваколати яқинда берилди. Аммо нархни биргина МТРК марказий аппарати белгилаб беради. Бу ҳам рақобатга қўйилган тўсиқнинг белгиси эмасми? Шунингдек, катта миқдордаги реклама чегирма (скидка)лари ҳам фақат маълум бир реклама компанияларига тортиқ қилинган. Телеканалларнинг ўзлари чегирма қилиш имкониятидан бутунлай мосуво. Бу эса реклама берувчиларнинг бир жойга йиғилиб бориши учун ихтиёрий-мажбурият эмасми?\nМТРКда 5 минг нафарга яқин одам штатда туради. Ўтган йили МТРКнинг барча телерадиоканали карантин сабаб 450 нафар ходим билан ишлади. Аммо эфир жадвали ўзгармади. Шундай экан бу тизимдаги штатлар жадвали ҳам ислоҳотга муҳтожлигини кўрсатмоқда.\nЮзлаб бекорчи ходимларга арзимаган маош бўлса ҳам пластигига тушиб тургани маъқул. Аммо жонини жабборга бериб ишлайдиганлар ҳам ана шу бекорчилар учун товон тўлашга мажбурдир. Чунки бошқа бир даромад қиладиган жойи йўқ, телевидение учун ишлайдиган ҳақиқий ижодкорлар тирикчилик синовларига бардош бериши қийин.\nМТРКда деярли барча жанжаллар гонорар боис келиб чиқиши кўпчиликка аён. Гонорар мезонларини белгилаб берадиган МТРК раисининг 118-буйруғи ўтган асрдан қолган механизмлар асосида тузилган. Мазкур ҳужжатдаги бандлар шундай тузилганки, уни ҳар тарафга ўйнатиш мумкин. Бу механизмда бугунги кунда давр талаби бўлган компюьтер графикаси каби замонавий йўналишлар ўрин олмаган.\nВилоят телерадиоканаллари вилоят ҳокимларининг шахсий томорқаси десак ҳам муболаға бўлмайди. ВТРКларининг директорлари ҳокимининг чизган чизиғидан чиқма олишмайди.\nҚисқаси, вилоят телерадиоканалларини ҳокимлар чангалидан қутқариш керак. Ёки, ҳеч бўлмаса, ижодкорлар ишлаши учун шароит қилиб беришни вилоят ҳокимлари ўз зиммасига олиш керак. Бунинг учун албатта шу соҳа учун жон куйдирадиган биргина раҳбар керак. Ўша раҳбар эса қидирилмоқда.\nТег: МТРК Телевидение\nUmuman kino, serial koʻrmayman, faqat futbol koʻraman shunisiga shukr. Qolgan koʻrsatuvlar susambil\nEng yaxshi televizor bu o'chirilgan televizor. Televizorni yoqsam bosimim ko'tarilib asabim chiqib boshlaydi. Vey, odamni ko'ziga qarab aldashadiyey. Ayniqsa dori va klinika reklamalari.\nБирор бир телеканал хакикатни ёза олмайди ва блогерларни куллашга куркади.Буларга сарфланаётган пуллар халкни пулику!\nHammasi yaxshiku-ya, shu desangiz, diniy telekanal ochish kerakmikan, deymanda. Serial va yoki reklamadan zerikkan paytda ko'rish(!) uchun. Astag'firulloh. Diniy tarbiyani berish ham kerakku, faqat qaysidir millatlarning o'zlarida hech qachon ommaviy namoyishga ruxsat berilmagan serial va yoki kinofilmlarini berishdan ko'ra. Bugungi kunda diniy telekanalga ehtiyoj bor deb hisoblayman. Farzandlarimiz internetdan emas, davlat telekanalidan diniy mavzudagi ma'lumotlarni olsin.\nИкки йилча бўлди. Хуллас телевизор кўрмай қўйдим , хеч чидаб бўлмади. Ушбу изоҳ тўғри булса керак "Жудаям тугри фикрлар билдирилган ,МТРК фаолияти факат ма,лум шавхслар манфаатига хизмат килаетгани рост,Тажрибали кадрлар у ерни тарк этганига анча булди ,Савиясиз инснонларга колган рахбарлик ". Билмадим ,ўзлари кўрсатув тайёрлашиб , ўзлари кўришадими. Бизларга манзур , манфаатлилари битта яримта бўлмаса , қолгани бир тийинга қиммат. Эгаллаб олишган энди хеч кимга бермайди бу жойни , пенсияга чиққунча , ундан кейин хам ўғил қизлари катта бўлиб қолишар .\nJuda onektiv ezilgan faqat maqtovlar hechkimga kerak emas\nМақола муаллифи нимага ёзилмайди. Нима сизлар подполный ишлайсизларми. Мақола ҳатто кулгили, МТРК давлат сиёсатини, ижтимоий сиёсатни, ислоҳотларни ёритади. Турли майда, кўнгил очар, маиший нарсаларни эмас. Мамлакатдаги зиёли инсонлар МТРКни кўради.\nBOSHQA SIRLARNIYAM OCHISH KERAKMASMI?\nХақиқатдан тўгри мақола Фақат кенгроқ йозиш керак Телетомошабинларни озгина хуқуқи бўлса барча каналардаги РЕКЛАМАни йўқатиш керак Биринчи навбатда дори воситаларини Агарда хақиқатдан фойдали бўлса РЕКЛАМАсиз хам одамлар топиб фойдаланади Хозирда 2- минутда 3-марта такрорлаб асабни бузиш бўлаяпди\nЖудаям тугри фикрлар билдирилган ,МТРК фаолияти факат ма,лум шавхслар манфаатига хизмат килаетгани рост,Тажрибали кадрлар у ерни тарк этганига анча булди ,Савиясиз инснонларга колган рахбарлик ,\nMaqola muallifi kim?\nG'arbning yalang'och TVlaridan, qotib qolgan bo'lsa ham o'zimizniki yaxshi: qizlarim bilan televizorni uyalmay ko'rmoqchiman\nNachora, Quddus bobo (A'zamov) ertaklarini eshitib katta bo'lganmiz\nKarantin davrida 1-guruh nogironi edim. Bizning hududda Jizzax va Samarqand viloyatlari telekanallari namoyish etiladi(G'allaorol). Uyda yotib solishtirish imkoniyati bo'ldi. Xulosa: boshqa viloyatlarni bilmadim, ammo markazdagilar ulardan o'rgansin\nMaqola zo`r yo`zilgan\nАссалому алейкум.Мен факат реалитик курсатувларни кураман.Масалан,Зирапча, Сен ва мен.Менинг юртим канал ни марказий студия курсатуви кизикарли.Хеч кандай мажлис курсатилмайди, мажлисда катнашган бирор кишини гапиртирмайди.Бошка каналларда ахборот бир хил берилади.Жуда зерикарли.\nУларнинг иши бир тийинга арзимайди. Мен малумотни интернетдан оламан


Россия Ташқи ишлар вазири Сергей Лавров (ч), Қоҳира ш., 2012 йил 5 ноябр.\nМисрга сафар қилаётган Россия Ташқи ишлар вазири Сергей Лавров ўз мамлакати АҚШ ёки бошқа давлатлар билан Сурияда ҳокимиятни ўзгартириш борасида ҳеч қачон музокара олиб бормаганини таъкидлади.\nСурия бўҳронига чек қўйиш мақсадида Мисрга икки кунлик сафар қилаётган Россия Ташқи ишлар вазири Сергей Лавров 5 ноябр куни Араб Лигаси Бош котиби Набил Ал-Арабий ва БМТ-Араб Лигасининг Сурия бўйича махсус вакили Лахдар Браҳимий билан сўзлашув олиб борди.\nМузокарадан сўнг ўтказилган матбуот анжуманида Лавров жумладан бундай баёнот берди.\n- Биз ҳеч қачон, ҳеч ким билан учинчи давлат тақдири хусусида сўзлашувлар олиб бормаймиз. Биз Башар Ал-Ассад тақдири борасида америкаликлар ёки бошқалар билан ҳеч қачон махфий мулоқотда бўлмаганмиз, деди Россия Ташқи ишлар вазири.\nСергей Лавров Суриядаги барча томонлар жорий йил июн ойида эришилган Женева декралацияси асосида музокара олиб боришга рози бўлиши кераклигини урғулади.\nЖенева декларациясида ўтиш даври маъмурияти ташкил этилиши назарда тутилган. Бироқ ҳужжатда президент Бараш Ал-Ассаднинг роли кўрсатилмаган.\nЛахдар Браҳимий Женева декларацияси БМТ Хавфсизлик кенгашида янги резолюция қабул қилинишига асос бўлиши кераклигини айтди.\nБироқ Россия Ташқи ишлар вазири бунга эҳтиёж йўқ эканини билдирди.\nСергей Лавров Ғарб давлатларини Суриядаги мухолиф гуруҳларни қўллаб-қувватлаш орқали бўҳронни узайтираётганликда айблади.\nБМТ-Араб Лигасининг Сурия бўйича махсус вакили Сурия можаросини ҳарбий йўл билан ҳал қилиб бўлмаслигини яна бир карра таъкидлади.\n- Ҳозир давом этаётган қон тўкилиши, бегуноҳ одамларнинг қони тўкилиши ҳеч бир томонни ғалабага етакламайди. Сурия бўҳронига ҳарбий йўл орқали ечим топиб бўлмайди. Муаммони ҳал этишнинг ягона йўли ёки барча томон иштирокида сиёсий жараён бошланади ёки Сурия келажаги фожиали бўлади. Айни пайтда, можаро Сурия ҳудудидан ташқарига, яъни, қўшни давлатлар ва Суриядан узоқда жойлашган мамлакатлар ҳудудига ёйилади, деди Лахдар Браҳимий.\nФранс Пресс ахборот агентлигига кўра, Лавров Сурияда тинчлик ўрнатиш учун урушаётган томонларни “ўт очишни тўхтатиш ва музокаралар столига ўтиришга кўндириш” лозим деган фикр билдирган.\nЛавров Сурия можаросини ҳал қилиш жараёнида Яқин Шарқ минтақасининг тўрт давлати фаол иштирок этиши кераклиги ҳақидаги Миср таклифини Россия қўллаб-қувватлашини айтди.\nМиср Сурия бўйича музокараларга Саудия Арабистони, Туркия ва Эрон ҳам жалб этилишини таклиф қилган.\nМиср, Саудия Арабистони ва Туркия президент Башар Ал-Ассад ҳокимиятни тарк этиши кераклигини айтган. Эрон эса Сурия ҳукуматининг яқин иттифоқчиси ҳисобланади.\nРоссия Ташқи ишлар вазирининг Қоҳирага сафари Сурия мухолифати вакиллари Қатарда ўзаро музокаралар бошлаган пайтга тўғри келмоқда.\nАйни пайтда, Сурия давлат телевидениеси душанба куни Ҳама вилоятидаги армия текширув пунктида худкуш шахс ўз машинасини портлатганини хабар қилди.\nҚароргоҳи Лондонда жойлашган Сурия инсон ҳуқуқлари обсерваторияси ташкилоти ҳужумда ўнлаб одам нобуд бўлганини билдирди. Бу маълумот ҳозирча мустақил манбалар томонидан тасдиқланмади.